Stotine dilera na meti akcije Grom | Organizirani kriminal | Al Jazeera Balkans\nVeljović je kazao da će sigurno biti procesuirano više od 250 osoba koje su privedene i za koje postoje dokazi, a da akcija i dalje trajeTanjug/ Sava Radovanović\nPolicija je tokom jutra širom Srbije pretresla 909 lokacija, privela više stotina osoba i pronašla i zaplijenila velike količine narkotika svih vrsta, izjavio je u petak direktor policije ove države Milorad Veljović, prenosi agencija Tanjug.\nOn je rekao da je ta akcija pod nazivom Grom organizirana po nalogu Biroa za koordinaciju službi bezbedosti i da su je zajedno proveli policija, Tužilaštvo i Ministarstvo pravde.\nVeljović je kazao da će sigurno biti procesuirano više od 250 osoba koje su privedene i za koje postoje dokazi, a da akcija i dalje traje. Konačni rezultati bit će saopćeni tokom dana.\nOn je istakao da je u akciji demonstrirano potpuno jedinstvo policije, tužilaštva i pravosuđa i da je jedna od karakteristika akcije to što su pronađene veće količine heroina od marihuane.\n'Mreža koja hara Srbijom'\nVeljović je istakao da u akciji, jednoj od najvećih i koordiniranih, učestvuje nekoliko hiljada policajaca i da je bitno da ni jedna informacija nije procurila.\n„Pored Uprave kriminalističke policije koja je bila nosilac akcije, učestvovale su i sve druge organizacione jedinice Direkcije policije - Žandarmerija, specijalne jedinice, policija opšte nadležnosti...“, objasnio je on.\nPrema njegovim riječima i ova akcija je pokazala da policija može odraditi svaki zadatak i osigura mir i sigurnost.\n„Cilj zajedničke koordinisane akcije je da se uđe u dilersku mrežu koja hara Srbijom“, rekao je Veljović izrazivši zadovoljstvo što se u ovoj akciji „prvi put pokazalo potpuno jedinstvo policije, Tužilaštva i pravosuđa“.\nVeljović je istakao i da je „akcija planirana u ne baš kratkom vremenskom periodu“ istakavši da je cilj akcije, osim zapljene narkotika bio i da ima drugi efekat - „da se javnost upozna ko i zašto truje našu decu“.\n„Tek očekujemo efekte ove akcije - u ovom momentu nam nije bitan represivni već preventivni deo kako bi pokazali javnosti ko su ljudi koji truju našu decu“, istakao je on dodavši da „nije mali broj tih ljudi“.\nVeljović je dodao i da su zaplijenjene i velike količine oružja i municije kao i veliki broj automobila, a da je u Novom Pazaru uhapšena osoba za kojom se zbog ubistva tragalo duže vrijeme i u čijem stanu je pronađena veća količina bombi.\nHuligani među uhapšenima\nOn je dodao i da su među uhapšenima i osobe koje pripadaju organiziranim kriminalnim grupama među kojima i huligani koji vrše nasilje na stadionima.\nUpitan da li su među uhapšenima i pripadnici navijačkih grupa, Veljović je odgovorio da među uhapšenima nisu navijači već huligani, dodavši da pravosuđe i Tužilaštvo u takvim slučajevima trebaju svoj posao završiti do kraja.\nVeljović je rekao i da je u Novom Sadu zaplijenjeno više od pet kilograma heroina i priveden veliki broj osoba, dok su u Lazarevcu izvršeni pretresi na 17 lokacija.\nDodao je i da se u Lazarevcu, koje je poznato po tome što je udruženje građana Sveti Sava objavilo slike osoba za koje tvrde da su dileri, pretresi obavljaju i dalje.\n„Niko u akciji neće biti zaštićen, bez obzira ko je i šta je“, rekao je Veljović.\nIstakao je i da je lično dobivao prijave građana u vezi onih koji dilaju drogu, a da su te prijave isto dobivali kabinet ministra unutrašnjih poslova i Biro za kordinaciju službi bezbednosti, tako da su akciju inicirali sami građani.\nKontekst: Putevi droge na Balkanu\nU Srbiji 13 tona droge čeka na uništenje


Ubrzo je stigao i odgovor iz Kabineta mađarskog premijera Viktora Orbana.\n– Nastojanja Evropske unije da primora Mađarsku da odustane od novog zakona, kojim se u školama zabranjuje sadržaj koji promoviše homoseksualnost, biće uzaludna – izjavio je šef Kabineta premijera Mađarske.\nUrsula Fon der Lajen je ranije, na plenarnoj debati Evropskog parlamenta održanoj nakon sastanka Evropskog saveta 24. i 25. juna, istakla da je novi mađarski zakon bio glavna tema među šefovima država i vlada na zasedanju Evropskog saveta.\nNapominje da mađarski zakon „izjednačava homoseksualnost sa pornografijom“, nazivajući još jednom takav zakon diskriminatornim i sramotnim“, preneo je Tan\nDodala je i da je zakon u potpunoj suprotnosti sa suštinskim vrednostima EU.\nPredsednica EK je izjavila da, ako država članica EU prekrši vladavinu zakona na način koji ima posledice po novac evropskih poreskih obveznika i budžet EU, Komisija je dužna da protiv te države preduzme mere.\nPredsednik Evropskog saveta Šarl Mišel je rekao da je ovaj zakon izazvao „duboku zabrinutost“ među liderima EU.\nPrethodni tekstLAZAREVAC: Narod nema pijaću vodu a vladajući režim raspravlja o pozorištu!\nSledeći tekstVUČIĆ SE SVETI: Milena Popović razrešena dužnosti!


uskoro u "Vodovodu"\nNenad Bogdanović, gradski premijer, potpisaće uskoro Sporazum o saradnji Grada Beograda i Evropske agencije za obnovu, Evropske banke i Međunarodne finansijske korporacije. Ovim sporazumom će se jasno odrediti uloge svih učesnika Programa uvođenja javnog i privatnog partnerstva u JKP "Beogradski vodovod i kanalizacija", koji je Grad potpisao prošle godine sa Evropskom bankom za obnovu i razvoj.\nProgram uvođenja javnog i privatnog partnerstva planiran je da se izvede u tri faze. Prva je analiza postojećeg stanja, procene mogućnosti i izrada Izveštaja. U drugoj fazi planirana je priprema materijala za konkurs, a treća je sam konkurs i potpisivanje ugovora.\nEvropska agencija za obnovu odgovorna je za rad konsultanata koji pripremaju izveštaj o analizi stanja. Međunarodna finansijska organizacija priprema dokumentaciju za konkurs, a Evropska banka će pomagati Beogradu u svim fazama programa. Grad će upravljati programom i davati podršku učesnicima prilikom dobijanja dozvola i saglasnosti.


U intervjuu za Srpskainfo, Davidovićeva kaže da je ministarstvo u prva tri meseca rada pokrenulo mnoge projekte, ali da najviše očekuju upravo od najavljenih mera koje se odnose na demografiju i populacionu politiku.\nSam pristup ovom problemu je drugačiji. Kad se mogu očekivati konkretne mere?\nFormiran je novi saziv Saveta za demografsku politiku i ekspertski tim sačinjen od stručnjaka koji se bave demografijom. Oni aktivno rade na analizi demografske situacije i predlaganju konkretnih mera za povećanje prirodnog priraštaja, jer nam je prvenstveno cilj da ukažemo na važnost rađanja prvog deteta i da podstaknemo mlade ljude da se odluče na taj korak. Ne mogu još govoriti o detaljima, ali intenzivno radimo u tom pravcu i verujem da će javnost biti zadovoljna merama koje ćemo ponuditi. Naravno, o svemu odlučuje Vlada RS, ali verujem da ćemo uz mere koje će biti donesene u okviru nacionalnog programa demografske obnove, koji je pokrenula predsednica Republike Srpske, zajedno napraviti značajan iskorak. Planirano je i potpisivanje sporazuma o saradnji sa Ministarstvom bez portfelja, koje je zaduženo za demografiju i populacionu politiku Srbije, jer su oni preduzeli značajne mere populacione politike i iskustvo koje imaju nama može olakšati i pomoći da unapredimo naše mere.\nPristupili ste izmenama Zakona o zaštiti od nasilja u porodici. Šta je razlog i na kojim se konkretno izmenama radi?\nU procesu primene Zakona o zaštiti od nasilja u porodici utvrđeno je da pojedine odredbe zakona ne obezbeđuju punu zaštitu žrtava nasilja u porodici, pa se u proceduru izmena zakona ušlo kako bi se poboljšala i unapredila zaštita žrtava. Primena ovog zakona svedena je na izricanje prekršajnih sankcija za nasilje, a time je ovaj oblik nasilja sveden na istu ravan kao što je, naprimer, preglasno puštanje muzike, parkiranje na trotoaru i slično. Zato je opredeljenje Ministarstva porodice, omladine i sporta i Vlade RS bilo da se ide u pravcu izmjena Zakona o zaštiti od nasilja u porodici, koje će pokazati nulti stepen tolerancije prema nasilju.\nŠta će dobiti žrtve i kako će se novim zakonom tretirati počinioci nasilja?\nPredloženim izmenama zakona, žrtve nasilja dobijaju adekvatniju i pravovremenu pomoć i podršku, dodatno unapređenu po utvrđenim međunarodnim standardima, a odgovor zakonodavca na društveno neprihvatljive radnje nasilja u porodici i sankcionisanje učinioca nasilja ostvaruje se primenom Krivičnog zakonika RS. Jednostavnije rečeno, izmenama zakona svako nasilje u porodici tretira se kao krivično delo. To je najvažnije i verujem da ćemo u tom smislu i preventivno delovati u smislu da će oni koji su počinioci nasilja u porodici razmisliti o činjenju nasilja jer će posledice njihovih dela biti tretirane drugačije, a ne kao običan prestup koji se može rešiti plaćanjem kazne.\nOpredelili ste se za nešto otvoreniji pristup kada je reč o komunikaciji s građanima i pokrenuli projekat „Otvorena vrata“. Šta je namera ministarstva i kako ste zamislili taj projekat?\nŽeleli smo simboličnim nazivom da zaista otvorimo vrata svim građanima jer smo tu zbog njih i želimo da im pružimo mogućnost da svojim idejama, predlozima, projektima pa i konstruktivnim kritikama na neki način doprinesu radu Ministarstva. Pozivamo sve građane koji su zainteresovani da se jave na mejl otvorenavrata@mpos.vladars.net i predlože teme o kojima bi željeli razgovarati s predstavnicima ministarstva, a mi ćemo one za koje ocenimo da su inovativni, imaju ideje koje bi mogle biti korisne za širu društvenu zajednicu, pozvati na razgovor, koji ćemo obavljati svake poslednje srede u mesecu. Nećemo se baviti ličnim pitanjima, ne zato što ne želimo, već zato što je ovaj projekat zamišljen tako da pomognemo da se poboljšaju uslovi, kako sam već rekla, za širu društvenu zajednicu, jer ćemo na taj način stvarati bolje društvo za sve naše građane.\nNajavili ste i projekat neformalne edukacije srednjoškolaca. O čemu se radi i šta srednjoškolci mogu da očekuju?\nSmatram da je direktan pristup poslu najbolji pa tako i direktna komunikacija sa interesnim grupama zbog kojih realizujemo projekte. Zato smo i odlučili da srednjoškolcima direktno predstavimo sve mogućnosti koje im se nude kada je reč o značaju volontiranja i aktivnog učešća u društvu, kao i kako mogu putem volontiranja da doprinesu razvoju svojih lokalnih zajednica. Sa ovim projektom počinjemo u Srednjoškolskom centru „Petar Kočić“ u Srpcu, a aktivnosti realizujemo u skladu sa strateškim dokumentima – Omladinskom politikom i Strategijom za unapređenje i razvoj volontiranja. Projekat realizujemo u saradnji s Volonterskim servisom RS i savetima učenika, a ukoliko srednjoškolci iskažu inicijativu i interesovanje, ministarstvo je spremno da finansijski podrži njihove projekte.


Postoje tri različite faze u razvoju NVO sektora. Mlad NVO sektor se zasniva na aktivizmu, gdje volonteri i radnici sa skraćenim radnim vremenom NVO-a počinju da budu aktivni u određenoj oblasti od interesa za širu javnost. U ovoj ranoj fazi NVO se fokusira na završetak projekata i izgradnju svoje stručne oblasti djelovanja. U drugoj fazi NVO razvija sopstvene organizacione kapacitete i poboljšava ključne vještine potrebne za zastupanje. Faza zastupanja obuhvata izradu nacrta i lobiranje za zakonske promjene koje će poboljšati živote konstitutivnih članova organizacije. Treća i možda najzrelija faza razvoja nevladinog udruženja je ujedno i najduža od svih faza: razvoj poverenja, veština i znanja kako bi se održao pritisak na vladu u cilju sprovođenja i efektivne primjene zakona (watchdog aktivnosti).\nAktivnost Watchdog inicijativa je sprovedena u junu 2004.godine, a podržana je od strane USAID/ORT u iznosu od 3.100,00 EUR.


Mikica Vesnić novi član EKO Racing tima - GARAŽA\nCentalno-evropsku zonu u okviru Svetske automobilističke organizacije (FIA) sačinjavaju Italija, Austrija, Mađarska, Poljska, Češka, Slovačka kao i zemlje ex-Jugoslavije Slovenija, Hrvatska, BiH, Crna Gora, Makedonija i naravno Srbija. Takmičenja se održavaju na najpoznatijim evropskim autodromima (Hungaroring, RedBull ring, Poznan, Most, Brno, Slovakiaring, Grobnik … ) a format se sastoji od duplog trkačkog vikenda (dve trke sa odvojenim kvalifikacijama). Na jednom takmičarskom vikendu u okviru CEZ-a nastupi i preko 200 takmičara podeljenih u četiri klase što samo po sebi govori o kvalitetu i težini serije. Najbrojniju klasu D4-2000ccm sačinjavaju automobili sa atmosferskim motorima zapremine do 2000ccm i težinama od samo 900kg i preko 300ks što ih čini izuzetno brzim i atraktivnim.\nPrisutnima na konferenciji su se obratili generalni direktor kompanije EKO Serbia, Goran Dejanović, Vassilis Makris, senior komercijalni director, Marija Lukić, menadžer maloprodaje i marketinga, Milovan Vesnić, automobilista i Andrej Kulundžić, automobilista.\nCilj svih aktivnosti kompanije EKO Serbia a.d. jeste poslovanje u skladu sa osnovnom vizijom kompanije – Biti prvi izbor potrošača, obezbediti usluge i proizvode vrhunskog kvaliteta, brinući ujedno o našim zaposlenima, lokalnoj zajednici i očuvanju prirodne sredine.\nEKO Serbia PR\n2015 eko mikica racing sajam salon ugovor vesnić\nPrevious post:Premijera nove Kia Optime u New Yorku\nNext post:Druženje sa Honda serviserima


„Ako budu normalni odnosi između Azerbejdžana i Jermenije, biće moguće rešiti pitanje statusa Karabaha“\n„Ako budu normalni odnosi između Azerbejdžana i Jermenije, biće moguće rešiti pitanje statusa Karabaha“, dodao je ruski predsednik.\n„Najvažnije je da smo uspeli da zaustavimo krvoproliće. Više od četiri hiljada ljudi poginulo je samo prema zvaničnim podacima, a zapravo, mislim i više. To nije film, to je tragedija koja se događa u životu sa konkretnim ljudima, konkretnim porodicama! Zbog toga je zaustavljanje krvoprolića glavni rezultat“, naglasio je Putin.\nPredsednik je primetio da se nekoliko puta približavalo konačnom rešenju situacije u Karabah i da je rat mogao biti izbegnut da su sadašnji sporazumi postignuti ranije. Da su prihvaćeni predlozi za rešavanje situacije, koji su izrađeni još 2013. godine, rat u Karabahu mogao bi se izbeći.\n„Rusija je 2013. godine, u okviru Minske grupe OEBS-a, formulisala uslove sa kojima su se sve članice Minske grupe, uključujući i kopredsedavajuće, a to su, podsećam, Rusija, Francuska i Sjedinjene Američke Države, složile i podržale“, precizirao je Putin.\n„Tokom 19. i 20. oktobra imao sam niz telefonskih razgovora i sa predsednikom Alijevim i sa premijerom (Jermenije Nikolom) Pašinjanom… Sve u svemu, uspeo sam da ubedim predsednika Alijeva da je moguće zaustaviti borbena dejstva, ali je njegov obavezan preduslov bio povratak izbeglica, uključujući i u grad Šuša“, rekao je Putin.\nGovoreći o ruskim mirovnim snagama, ruski lider izjavio je da su ruski mirovnjaci stacionirani u Karabahu kako bi osigurali bezbednost Jermena koji se tamo vraćaju.\nPredsednik je istakao da Moskva smatra da se u Karabahu nalazi dovoljno pripadnika mirovnih snaga i da je povećanje njihovog broja moguće samo uz dogovor strana.\nAzerbejdžan vraćao svoje teritorije\n„Niko, čak ni Jermenija, nije priznao nezavisnost Karabaha. Šta to znači sa stanovišta međunarodnog prava? Da je Azerbejdžan vraćao teritorije koje je smatrao, a i cela svetska zajednica, azerbejdžanskom teritorijom. S tim u vezi, imao je prava da izabere bilo kog saveznika koji mu pruža određenu pomoć“, objasnio je Putin.\nPreporučujemoAzerbejdžanVladimir PutinJermenijaNagorno KarabahRusija


Rio Tinto poštuje odluku o ukidanju projekta "Jadar"\n21/02/2022 | 19:07\nRio Tinto poštuje odluku o ukidanju projekta “Jadar”\nRio Tinto poštuje odluku Vlade Srbije da poništi uredbu o realizaciji projekta “Jadar”, a zemljište i objekte koji su u vlasništvu kompanije nastaviće “odgovorno da održava”, navodi se u pisanom odgovoru kompanije Glasu Amerike.\nPredstavnici ekoloških organizacija i aktivisti, koji traže da se zakonom trajno zabrani rudarenje litijuma i bora u Srbiji, tvrdili su da je Rio Tinto aktivan na terenu u okolini Jadra, uprkos odluci Vlade da obustavi izgradnju rudnika litijuma.\nVlada Srbije je 20. januara saopštila da “stavlja tačku” na projekat “Jadar” i da ukida sve upravne akte povezane sa Rio Tintom.\nUpitani da prokomentarišu navode ekoloških organizacija da i dalje kupuju zemljište, rade na izgradnji gasovoda i povećavaju broj zaposlenih u lokalnim kancelarijama, iz kompanije Rio Tinto su naveli da će “odgovorno održavati zemljište i objekte koji su u vlasništvu kompanije i da će njima upravljati u najboljem interesu zajednice i životne sredine”.\n“Takođe smo posvećeni ispunjavanju ugovornih obaveza prema našim dobavljačima, izvođačima radova i lokalnoj zajednici. Naša obaveza je da svu imovinu koja je u vlasništvu komapnije održavamo bezbednom, kao i da nastavimo da obezbeđujemo sigurnost naših timova i saradnika”, navodi se u saopštenju Rio Tinta.\nIz kompanije nisu odgovorili konkretno na pitanje da li je tačno da i dalje kupuju zemljište i kuće.\nBez odgovora je i pitanje da li je kompanija razmotrila određene pravne korake protiv Srbije, i koje, zbog odluke Vlade da obustavi izgradnju rudnika litijuma.\nRio Tinto je neposredno po odluci Vlade saopštio da “razmatra pravne osnove za takvu odluku i implikacije koje može imati po aktivnosti i ljude u Srbiji”.\n“Naša komapnija poštuje nedavnu odluku Vlade Srbije da poništi Prostorni plan za razvoj ležišta ‘Jadar”, piše u odgovoru Glasu Amerike.\nDržava se hvali Ziđinom: Investicije blizu milijardu dolara


Ona je naglasila da Crna Gora, pouzdanim partnerstvom i punom posvećenošću spoljno-političkim ciljevima, daje značajan doprinos ne samo regionalnom miru i stabilosti, već i šire, te da u tom smislu može biti primjer zemljama regiona.\nAmbasadorka Gabori je pohvalila sveobuhvatne reforme koje su doprinijele dobijanju pozivnice za članstvo u NATO i izrazila zadovoljstvo što će u narednom periodu predstavljati svoju zemlju u Crnoj Gori.\n"Ambasadorka je istakla da će Francuska podržati Crnu Goru u finalnoj fazi pristupanja Alijansi", navodi se u saopštenju.\nPejanović Đurišić je informisala francusku ambasadorku o aktivnostima koje Crna Gora sprovodi u okviru procesa euro-atlantskih integracija. Navela je da će Crna Gora i u narednom periodu aktivno učestvovati u međunarodnim misijama i operacijama, kako bi dodatno ojačala svoju interoperabilnost i kapacitete.\n"Ona je tom prilikom izrazila spremnost naše zemlje za jačanje saradnje sa međunarodnim partnerima, u cilju zajedničkog djelovanja protiv savremenih bezbjednosnih rizika i prijetnji. Pejanović Đurišić je podsjetila na uspješnu saradnju Crne Gore i Francuske u oblasti odbrane, sa posebnim osvrtom na zajedničko učešće u mirovnim misijama i razmjenu iskustava vazduhoplovstava i mornarica dvije Vojske", kaže se u saopštenju.\nPejanović Đurišić i Gabori saglasne su u stavu da odnosi dvije zemlje u sferi odbrane mogu predstavljati dobar primjer drugim partnerima sa međunarodne scene, i istakle punu posvećenost daljem unaprjeđenju saradnje, kroz različite bilateralne aktivnosti.


Dunavski turistički klaster Istar 21 - Klaster Istar 21 na 32. Sajmu turizma u Beogradu\nPolazna | Vesti | Klaster Istar 21 na 32. Sajmu turizma u Beogradu\nKlaster Istar 21 na 32. Sajmu turizma u Beogradu\nKlaster Istar 21 predstaviće se na ovogodišnjem Sajmu turizma u okviru štanda Privredne komore Srbije i Turističke organizacije Vojvodine. IFT Međunarodni sajam turizma biće održan od 24.- 28. februara 2010. godine u Beogradu, odvijaće se u halama 1, 1A, 2, 3, 3A i 4 Beogradskog sajma.\nNa Sajmu turizma pored prezentacije domaćih i inostranih turoperatora, smeštajnih kapaciteta, turističkih organizacija, rezervacionih sistema, opreme za hotele i ugostiteljstvo, prirodnih atrakcija, obrazovanja u turizmu i medija, posebna pažnje biće usmerena ka približavanju ponude seoskog turizma Srbije domaćim i inostranim posetiocima. Pored seoskog turizma Srbije, u hali 2 – nivo B, predstaviće se i turizam na Dunavu. Za ljubitelje vina i putovanja posebno zadovoljstvo će biti nova manifestacija, koja će biti održana u okviru sajma turizma, u hali 2B i 3A, pod nazivom Beo Wine Fair 2010.\nKlaster Istar 21 predstaviće manifestacije u Podunavlju kroz multimedijalne prezentacije, štampani materijal i učešća organizatora manifestacija. U okviru štanda Turističke organizacije Vojvodine učešće će uzeti pojedinačne članice klastera kroz predstavljanje zajedničkog prospekta.\nSajam turizma u Beogradu je 2003. godine primljen u članstvo Evropske asocijacije turističkih poslovnih sajmova (ETTFA). Sajam je član i Svetske asocijacije turističkih poslovnih sajmova (ITTFA), u koju je ETTFA prerasla.\n24. februara: 10:00 - 18:00 (sajam je otvoren samo za poslovnu posetu i medije)\n•\tindividualna ulaznica 300 dinara\n•\tgrupne ulaznice (minimum 25 osoba) 200 dinara\n•\tparking 100 dinara/sat


Za vlasti suficit, za ekonomiste obmana\nIma viška oko 30 miliona eura, nedavno izjavio premijer Federacije Fadil Novalić\nVlada Federacije Bosne i Hercegovine objavila je da je Federacija u prvih šest mjeseci ove godine ostvarila suficit na svim nivoima vlasti. Ekonomisti ocjenjuju da je riječ o pokušaju ubiranja političkih poena u vrijeme kada se svakodnevno bilježi odlazak mladog školovanog kadra iz države i kada su sredstva za investicije zamrznuta do daljnjeg zbog svakodnevnih opstrukcija.\nPremijer Federacije Fadil Novalić nedavno je izjavio da je Federacija ostvarila suficit i da ima viška oko 30 miliona eura:\n"Svi parametri su nam apsolutno u rastu, konačno sad imamo sve faktore u usponu. Raste bruto društveni proizvod. Naravno, za stvaranje 1,6 milijardi KM (800 miliona eura) BDP-a bilo je potrebno povećati broj uposlenih i on je oko 32.000."\nMinistrica finansija Federacije Jelka Miličević kaže da su u suficitu svi nivoi vlasti te su odlučili da se javno pohvale za dobre rezultate rada.\n"Uzeli smo sebi za pravo da već na pola godine kažemo da su svi naši proračuni, na svim razinama vlasti - i federalnom i kantonalnim i općinskim - u suficitu", kaže Miličević.\nNo, ekonomisti uglavnom oštro ocjenjuju ovakve istupe navodeći da je riječ o obmani građana. Ekonomistica Svetlana Cenić napominje da niko ozbiljan ne daje ocjene u sred budžetske godine, naročito ako većina kreditnih rata dospijeva u narednim mjesecima.\n"Ne može se proglašavati suficit na pola godine kad su budžeti projektovani na čitavu godinu. Ako pogledate kako su napravili taj pregled, visina prihoda im nije dostigla ni 50 posto za pola godine, a kreditne obaveze su do sada uplaćene u iznosu od 20 posto, dok se ostatak plaća u drugoj polovini godine, jasno je da su podaci ustvari u svrhu podizanja optimizma", navodi Cenić.\nSličnog je mišljenja i ekonomistica Adisa Omerbegović Arapović koja je podsjetila da je novca za kapitalne investicije i socijalna davanja sve manje, a Vlada, da bi finansirala svoje obaveze i ranija dugovanja, dodatno se zadužuje kako bi vraćala kredite.\n"U 2013. i 2014. godini 1,2 milijarde KM (600 miliona eura) su bile investirane u ceste i infrastrukturu, kapitalne investicije. Ova vlada je došla i u 2015. godini te kapitalne investicije smanjila na 100 miliona eura. Takva slična cifra se ponovila u 2016. godini. To je, u stvari, debakl ove Vlade, jer ta Vlada nije uštedjela novac na trenutnim troškovima, niti na plaćama za javne službenike i luksuzu, niti na bilo šta što je bolest u javnoj potrošnji i u ovom društvu. Nažalost, oni su došli i zaustavili kapitalne investicije i to je ono gdje su oni sad, navodno, postigli dobar rezultat. Dakle, to je taj računovodstveni rezultat kako su oni postigli sufuicit i sada se još time hvale", kaže Omerbegović Arapović.\nEkonomista Muris Čičić, pak smatra da ne treba biti skeptičan kada se desi da nakon dugo vremena BiH ima pozitivne pokazatelje.\n"Mi nekoliko posljednjih godina imamo stabilan ekonomski rast. Taj rast je oko tri posto i to nije dovoljno, ali je ipak stabilan. Sad bi naravno trebalo napraviti analizu i koliko će to opstati i šta će biti sa penzionim sistemom, šta će biti sa unutrašnjim dugovima. Dakle, može se naći puno zamjerki ali hajmo svi reći dobro je, bolje nego da je deficit", smatra Čičić.\nNo, Cenić navodi da se povećano ubiranje prihoda od građana ove zemlje ne može nazivati uspješnim radom nijedne vlade i podsjeća da su reforme o kojima govore federalni ministri "mrtve", a podaci koji se iznose poput hiljada novih radnih mjesta frizirani.\n"Reformska agenda je mrtva, jer nije ispunila ništa od onoga zbog čega je najavljena, a to znači rasterećenje privrede, u korist privrede i stanovništva. Standard stanovništva nije bolji, privreda ne funkcioniše bolje, generalno, niko nije osjetio taj boljitak. Da ne govorim o tome kako se friziraju podaci o nekom povećanju radnih mesta, više zaposlenih, manje nezaposlenih.\nTreba uzeti podatke iz Ambasade Nemačke, pa da sravnimo koliko nas je ostalo, a koliko otišlo, zašto se proglašava i Ugovor o radu na mesec, dva dana kao neko novo radno mesto. Mislim da je kontraproduktivno, jer doći ćemo i do 31. decembra, pa ne znam šta će onda biti obrazloženje i ko će onda biti kriv za to stanovništvo, da li svetska ekonomska kriza, Marsovci ili ne znam koji od ovih vanzemaljaca", zaključuje Cenić.


Hranjenje deteta sa cerebralnom paralizom | Blog\nHranjenje deteta sa cerebralnom paralizom\nBrojne bebe i deca sa cerebralnom paralizom imaju poteškoća kada jedu i piju. Neka deca će imati samo manje probleme, dok druga imaju ozbiljne motoričke poremećaje i potrebna im je značajna pomoć.\nObrok sa decom sa cerebralnom paralizom, bez obzira na to koliko je poremećaj težak, može da potraje mnogo duže od prosečnog obroka. Čak i uz duže vreme obroka, neka deca još uvek neće dobiti prehranu koja im je potrebna. U stvari, istraživanje iz 1989. godine o deci sa cerebralnom paralizom otkrilo je da je: "20% dece sa CP u njegovoj studiji bila ozbiljno pothranjena ili loše nahranjena zbog problema sa jelom i pićem."\nDa biste pomogli svom detetu da nauči o ishrani i da dobije adekvatnu ishranu, moraćete da predstavite hranu na pozitivan način. Pobrinite se da on/ona jasno vidi tanjir i hranu, i razmislite o kupovini prilagođenoj deci, šarene tanjire i pribor, možda sa omiljenim likom iz crtaća. Miris, dodirivanje i učenje o hrani pomaže deci da dobiju bolji osećaj ishrane i na kraju pomaže u procesu hranjenja. Dozvolite svom detetu da dodirne hranu i oseti njen miris pre nego što pokuša da se hrani.\nJednom kada počnete da hranite dete, budite sigurni da on/ona u potpunosti guta. Deca sa cerebralnom paralizom često imaju problema sa gutanjem sve svoje hrane, što može postati problem ako ne dobiju dovoljno hrane. Razgovarajte sa lekarom vašeg deteta o brojnim tehnikama koje pomažu vašem detetu da otvori usta na ispravan način. U nekim slučajevima, možda ćete morati da koristite usluge fizioterapeuta, posebno ako dete ima problema sa gutanjem. Neka deca sa cerebralnom paralizom imaju tendenciju da guraju svoj jezik i teško im je da drže usta zatvorenima. Možete pomoći tako što ćete obezbediti mekanu hranu koja se može progutati i olakšati. Kada vaše dete nauči pravilne tehnike gutanja i sigurni ste da dobijaju potrebnu ishranu, razmislite o tome da im dozvolite da vežbaju sami. Počnite sa stavljanjem kašike u njegovu/njenu ruku i vođenje hrane u usta. Vežbajte taj korak iznova i iznova dok dete ne uhvati koncept i nauči da koristi kašiku samo. Imajte na umu da ovo može potrajati dosta treninga i vaše dete možda neće odmah početi s tim. Može biti nereda zbog drhtavih malih ruku, ali istovremeno promovišete nezavisnost.\nKada vaše dete uspe da uhvati kašiku i da je usmeri prema ustima, počnite s unosom “hrane za prste”, kao što su krekeri, grožđe i hleb. Neka dete drži hranu, a zatim je vodi do usta. Morate se pobrinuti, međutim, da vaše dete u potpunosti jede “hranu za prste” kao i druge namirnice kako bi izbjegli nedostatke u ishrani.\nStvari koje treba zapamtiti o deci sa cerebralnom paralizom i hranjenjem\nVažno je zapamtiti da deca sa cerebralnom paralizom imaju neželjena dejstva i povezane poremećaje koji mogu otežati vreme ishrane, uključujući:\nPreteran refleks ugriza\n“Gag” refleks (guranje odeće u usta)\nIz navedenih razloga, stručnjaci predlažu da roditelji i/ili staratelji koriste tim stručnjaka za pomoć u hranidbenim potrebama i ishrani deteta. Ovaj tim treba da uključi sve relevantne zdravstvene stručnjake i porodicu pacijenta. Profesionalni članovi tima za ishranu treba da uključe gastroenterologa, radnog terapeuta, logopeda, dijetetičara, medicinske sestre i psihologa. Evaluacija treba da obuhvati pacijentovu sposobnost da sisa, žvaće, proguta, kontroliše glavu i trup, održava nutritivni status i održava adekvatan nivo svesti (neurološki status).


Evropski revizori: Migrantski centri pretrpani\nI. Đ. 25. aprila 2017. 12:38\nCentri za migrante u Grčkoj i Italiji su pretrpani i hitno im je potrebno više stručnih lica, pre svega onih za pomoć deci, navodi se u danas objavljenom izveštaju Evropskog revizorskog suda.\nPotrebna su još dva centra kao „žarišne tačke“ za procesuiranje migranata i Italiji, a uslovi u takvim objektima u Grčkoj moraju biti poboljšani, dodaje se u izveštaju.\nEvropski revizori navode da u Grčkoj i dalje više migranata stiže žarišne tačke nego što ih napušta, zbog čega su one ozbiljno pretrpane. Neka deca su držana u „restriktivnim uslovima“ više od tri meseca, navodi AP.\nEvropski rezivorski sud napominje da su „žarišne tačke“ u Grčkoj i Italiji napravljene da procesuiraju oko 8.000 ljudi, ali da rutinski imaju p osla sa 15.000-16.000 migranata.\nU saopštenju revizora podseća se da je u maju 2015. Evropska komisija uvela novi pristup na temelju „žarišnih tačaka“ kako bi pomogla Grčkoj i Italiji da se suoče sa iznenadnim dramatičnim povećanjem broja nezakonitih migranata koji pristižu na njihove spoljne granice.\nU izveštaju se iznosi zaključak da se pristupom na temelju „žarišnih tačaka“ u obema zemljama zajamčila pravilna identifikacija, registracija i uzimanje otisaka prstiju većine migranata pristiglih 2016. godine, kao i provera njihovih podataka u relevantnim bezbednosnim bazama podataka.\nMeđutim, uprkos znatnoj podršci EU, prihvatni objekti na kraju 2016. u Italiji i Grčkoj još nisu bili prikladni. Takođe, nedostajalo je prikladnih objekata za smeštaj i obradu maloletnika bez pratnje u skladu sa međunarodnim standardima.\nU okviru pristupa na temelju „žarišnih tačaka“ migrante je takođe potrebno uputiti na odgovarajuće dalje postupanje, to jest na podnošenje zahteva za azil u predmetnoj državi članici, premcštanje u drugu državu članicu ili povratak u zemlju porekla. Dalje postupanje često je sporo i obeleženo raznim zastojima, što može nepovoljno uticati na delovanje žarišnih tačaka, kažu revizori.\nKomandanti kao imami: „Džamijska ruta“ – novi pritisak…


Vučić: Za borbu protiv nepogoda neophodna promena svesti - Sputnjik Srbija\n10:16 04 Decembar 2020\nVučić: Za borbu protiv nepogoda neophodna promena svesti\n14:22 09.03.2016 (osveženo 14:52 09.03.2016) Preuzmite kraći link\nValjda ćemo kao građani da budemo odgovorniji i da više osiguravamo svoju imovinu. To je stvar i vaspitanja i promene svesti o kojoj svi moramo da razmišljamo i to je za nas zadatak na kojem treba da radimo u budućnosti“, zaključio je Vučić.\nSrbiju narednih dana očekuju padavine od 60 litara po kvadratnom metru, zbog čega će biti urađena analiza najugroženijih tačaka.\nTakođe će biti održan sastanak operativnog štaba i preduzete sve mere na zaštiti stanovništva, ali potrebno je i da građani razmišljaju o osiguranju svoje imovine, poručio je premijer Srbije Aleksandar Vučić.\nVučić je, odgovarajući na pitanja novinara, istakao da prognoze nisu katastrofične, kao što su zvučale juče, ali da je situacija i dalje veoma problematična.\n„Sada očekujem najnoviji izveštaj da vidim koje će tačke i koje reke da budu najugroženije, da bismo tamo, pre svega zbog zaštite stanovništva, mogli da pošaljemo naše jedinice. To ćemo da rešavamo u toku dana, a večeras ili ujutru ćemo imati sastanak operativnog štaba da donesemo konačne odluke“, objasnio je Vučić.\nPremijer je zamolio stanovništvo da se disciplinovano ponaša i da poštuje ono što im saopšte državni organi.\nNa pitanje da li je saglasan sa izjavom ministra bez portfelja zaduženog za vanredne situacije Velimira Ilića da je za poplave odgovoran Bog, Vučić je odgovorio da ne može da krivi Boga za prirodne nepogode.\n„Imate elementarne nepogode, a naše je da uradimo što je moguće više“, rekao je Vučić.\nOn je istakao da je ponosan na činjenicu da je za vreme aktuelne vlasti urađeno više objekata vodoprivrede nego u prethodnih 40 godina, jer su oni zaštitili i Krupanj, dobrim delom i Obrenovac, donji deo toka Čemernice…\nPoručivši da će država nastaviti da radi na preventivi, Vučić se osvrnuo i na neophodnost da se građani osiguraju od bujičnih voda, kao što je to praksa u, kako je rekao, Švajcarskoj, Rumuniji i Bugarskoj.\n„Kod nas kada biste to rekli nekome, linčovali bi vas. Ali, šta da radimo, borićemo se. Vlada će raditi još više i jače. Valjda ćemo kao građani da budemo odgovorniji i da više osiguravamo svoju imovinu. To je stvar i vaspitanja i promene svesti o kojoj svi moramo da razmišljamo i to je za nas zadatak na kojem treba da radimo u budućnosti“, zaključio je Vučić.\nBog, narod, poplave, Vučić Aleksandar


Televizija Forum: Udreženje građana ili profitabilno privredno društvo? - Grad Prijepolje\nGrad Prijepolje > Vesti > Prijepolje > Televizija Forum: Udreženje građana ili profitabilno privredno društvo?\nсреда, 8. јуна, 2016.\nu Prijepolje, Tehnologija, Vesti, Vesti dana, Vesti iz okruga\nLokalnoj televiziji Forum 16. maja istekao je Ugovor o zakupu poslovnog prostora sa prijepoljskim Domom kulture, gde se ova televizija nalazi od svog osnivanja. Mirko Malešić, direktor Doma kulture uputio je zahtev Opštinskom veću da se ugovor obnovi i produži.\nPrema podacima do kojih su došli novinari našeg portala, produžetak saradnje sa Domom kulture pod znakom je pitanja, a svoje mišljenje treba da da i Opštinski javni pravobranilac, zbog sumlje da je prethodni ugovor obilovao velikim nepravilnostima.\nBivši direktor Doma kulture u Prijepolju Ljubiša Savković, kadar Demokratske stranke, tada je sačinio Ugovor na 8 godina sa televizijom Forum. Tadašnje Opštinsko veće je, prema našem saznanju, donelo Odluku da Ugovor ne može biti potpisan na toliko dug vremenski period te je za isti predložilo da bude potpisan na 4 godine, kao i da na sadržinu Ugovora saglasnost mora dati veće.\nApsurdno je i to, da je jedan od članova Ugovora ostavljao mogućnost televiziji Forum da sama kvalifikuje koji je program Doma kulture od vrhunskog kulturnog, umetničkog i naučnog znacaja te da su isti bili dužni besplatno reklamirati.\nNajveće sume novca Dom kulture plaćao je televiziji Forum za snimanje manifestacija koje su se održavale upravo u Domu kulture, cena jednog sata snimanja iznosila je oko 40.000,00 dinara. Tom očigledno unosnom biznisu, koji je omogućio bivši direktor stao je na kraj aktuelni direktor Mirko Malešić, koji je za potrebe Doma kulture nabavio dve savremene kamere i sada snimanje vrši za svoje potrebe.\n“Ženska televizija” , kako sami sebe nazivaju, posluje kao “Udruženje ”, koje po osnovu Zakona posluje kao dobrovoljna, nevladina i neprofitna organizacija, zasnovana na slobodi udruživanja više fizičkih ili pravnih lica. Udruženja se osnivaju radi ostvarivanja i unapređivanja određenog zajedničkog cilja ili opšteg cilja i interesa koji nisu zabranjeni Ustavom i Zakonom. Međutim, to što posluju kao udruženje televiziji Forum nije smetalo da za svoje usluge uzima velike sume novca kako od samog Doma kulture, tako i od opštine Prijepolje i drugih budžetskih korisnika. Samo prošle godine prema podacima Agencije za privredne registre televizija Forum inkasirala je od Ministarstva kulture i informisanja na ime državne pomoći 3.743.500,00 dinara.\nU članu 16. Statuta Udruženja „Foruma žena Prijepolja“ u skopu koje i posluje lokalna televizija Forum stoji da se Udruženje finansira od članarina, poklona, donacija i konkurisanjem projekata kod državnih organa ili fondacija u skladu sa Zakonom, međutim to im nije prepreka da baš kao i sva druga profitabilna društva iz oblasti medija naplaćuju reklame, oglase i tv reportaže i da na taj način stiču dobit.


Okončan javni poziv za banju: Strateški partner je Akvaprofit iz Mađarske\nNezaposlenost i siromaštvo je najveći problem u Bečeju. Na evidenciji Nacionalne službe za zapošljavanje nalazi se oko 5.000 ljudi.\nSasvim je sigurno da je broj nezaposlenih mnogo veći, ali se ljudi ne prijavljuju na berzu rada, jer se retko čuje priča da se neko zaposlio preko NSZ-a. Ova sumorna slika uskoro bi mogla da postane manje sumorna, jer, ako je verovati vlasti, uskoro će u Bečeju da se gradi banja. Gradnja bi trebala da traje izvesno vreme, optimistička predviđanja govore o godinu-dve, ali je to malo verovatno. Ipak, moguće je da će banje uskoro biti, tim pre što je najzad stavljena tačka na traženje strateškog partnera za zajedničko ulaganje u projekat izgradnje turističko-rekreativnog centra u Bečeju. „Zajedničko ulaganje“ se odnosi na strateškog partnera i na opštinu. Podsetimo, o banji se priča godinama, a nedavno je određeno mesto gde bi ona trebala da bude (na obali Tise, potez oko sadašnjeg „hipodroma“), a u junu je raspisan i javni poziv za izbor strateškog partnera. Prijavila se samo jedan, firma Akvaprofit iz Mađarske, ali je javni poziv poništen, jer se ta firma prijavila u skladu sa propisima EU, a ne u saglasju sa našim, srbijanskim. Potom je u oktobru ponovljen javni poziv, koji je zatim i ispravljen, i najzad je 14. novembra okončan i taj postupak: ponovo se prijavila ista firma iz Mađarske. Sada bi trebalo da usledi potpisivanje ugovora sa Akvaprofitom, da lokalni parlament aminuje sve to, da se registruje firma u Agenciji za privredne registre i onda može da počne izgradnja banje. Po obećanjima, na proleće. Ipak, prema nezvaničnim informacijama, lokalna samouprava nema precizan projekat banje, postoje samo smernice šta bi banjski kompleks trebao da sadrži, a takođe nezvanično saznajemo da firma Akvaprofit verovatno ima nešto nalik na projekat. Sve u svemu, do proleća trebalo bi da postoji projekat na osnovu kojeg bi se gradilo.\nReč gradnja je pomenuta nekoliko puta i to je veza, nadajmo se, sa pomenutim siromaštvom i nezaposlenošću u Bečeju. Jer za gradnju su potrebne građevinske firme, zidari (nezaposlenih sa takvom stručnom spremom svakako ima u Bečeju), potrebni su zatim, ukoliko banjsko-rekreativni centar bude bio izgrađen, ljudi koji će tamo biti zaposleni, kao što su lekari, fizioterapeuti, maseri, čak i psiholozi, zašto da ne, recepcioneri, spremačice, sobarice, kuvari i kuvarice, baštovani, menadžeri itd. Onog trenutka kada budemo bili sasvim sigurni da će banja zaista biti izgrađena – jer se radi o veoma obimnoj investiciji, za sada nije saopšteno koliko je novca potrebno – trebali bismo da počnemo da razmišljamo o obrazovanju kadrova kojih nema u Bečeju, ili o prekvalifikaciji postojećih, kako bi se u budućoj banji zaposlili Bečejci, neki od pomenutih 5.000 koji nemaju posla.\nPotom, odnosno istovremeno, moramo proceniti da li će kapaciteti banje biti iskorišćeni i učiniti sve da budu, jer u suprotnom će se raditi o promašenoj investiciji.\nNedoumica: ko će dati pare?\nU javnom pozivu za izbor strаteškog pаrtnerа zа osnivаnje zаjedničkog privrednog društvа u cilju zаjedničkog ulаgаnjа u projekаt izgrаdnje turističko-rekreаtivnog centrа u opštini Bečej nа obali reke Tise, navodi se da budući investitor treba da ima iskustva na razvojnim projektima koji se tiču hotelsko-bаnjskog turizmа u nаjmаnje dve zemlje, dа je u poslednje tri godine ostvаrilo pozitivаn neto finаnsijski rezultаt i dа je u toku te tri poslovne godine ostvаrilo poslovni promet od minimаlno 12 miliona evra za sve tri godine ukupno, dа poseduje ekspertizu i uspešnu tehnologiju vezanu za uprаvljа-nje termаlnim kompleksimа (know how) koju će primeniti u uprаvljаnju termаlnim kompleksom i da je u poslednjoj godini imаlo minimаlno 50 stаlno zаposlenih.\nS druge strane, međutim, na sajtu firme Akvaprofit se navodi da je proletos u Bečeju potpisano pismo o namerama između predstavnika te firme i predsednika opštine Bečej, kao i između mađarskog državnog sekretara i predsednika Vlade Vojvodine. Prema pismu o namerama koje je potpisano sa predsednikom opštine, dve strane će – opština i Akvaprofit – osnovati zajedničko privredno društvo za realizaciju prvog koraka kompleksnog razvojnog programa, a to je izgradnja termalne banje i hotela. Navodi se i da će koncepciju razvojnog programa izraditi Akvaprofit. Lokalna samouprava će obezbediti potrebne placeve i pravo korišćenja termalne vode, a Akvaprofit će obezbediti duhovni kapital za potrebe razvoja. Sada tek nije jasno ko će da obezbedi novac za izgradnju.\nNa kraju vesti o partnerstvu Akvaprofita i opštine Bečej, sledi zaključak na sajtu firme: nakon interesovanja, između ostalog, iz Kine, Rusije i Rumunije, i ovim se pokazuje da je know how Akvaprofita u vezi sa korišćenjem mineralne, pijaće i termalne vode vredan izvozni proizvod.\nSada više nije jasno da li će Akvaprofit da obezbedi novac za banju ili ne.\nŠta je know how?\nKnow how (znati kako) je najkompletniji oblik prenosa svih potrebnih znanja za uspešnu proizvodnju, te uz kompletnu tehničku dokumentaciju (konstruktivne i radioničke crteže, tehničke proračune i dr.) sadrži i posebna znanja i iskustva, uputstva o tehnologiji izrade ili proizvodnje, kontrole itd., a posebno specifične postupke koji se inače smatraju poslovnom tajnom, kao i iskustva i znanja koja nisu nigde sadržana u pisanom obliku. Može uključivati edukaciju osoblja primatelja know how-a.\nViše iz ove kategorije « Mesna zajednica Poljanice: Sanira se Poljanički put\tOsnovan Bečejski volonterski servis: Druženjem protiv fašizma »


VESTI - Vitaplan\nKolping Društvo Srbije je 10. maja u Beogradu organizovalo konferenciju pod nazivom “Palijativno zbrinjavanje u Srbiji – stanje i perspektiva“. Skup je organizovan uz stručnu podršku BELhospice Centra, prve specijalizovane dobrotvorne organizacije u Srbiji koja pruža besplatno palijativno zbrinjavanje, imajući u vidu i uvažavajući značaj njhovog doprinosa u ovoj oblasti. Na konferenciji su učestvovali brojni […]\nVitaplan kućna nega i pomoć u kući će tokom novembra i decembra organizovati psihološke grupe podrške za geronto-negovateljice koje imaju iskustvo rada u kućnoj nezi. Grupe podrške će se organizovati jednom u dve nedelje, u trajanju od 90 minuta u prostoru Kluba za stara i odrasla lica Vitaplan (Lukijana Mušickog 9, Novi Sad). Učešće je […]\nOve godine, Ujedinjene nacije su za temu uzele “digitalnu ravnopravnost za sve uzraste”, podrazumevajući pod tim potrebu da se za starije osobe obezbede uslovi za pristup i aktivno usčešće u svetu digitalne komunikacije. Ova tema je nesumnjivo došla u fokus u velikoj meri kao posledica pandemije, kada je “online” povezivanje u mnogim aspektima poslužilo da […]\nU poslednje vreme često se govori o opštem starenju stanovništva, naročito u Evropi i u nekim od tehnološki razvijenijih zemalja sveta. Ovaj „trend“ nije zaobišao ni Srbiju, u kojoj je, u ovom trenutku, približno petina populacije starija od 65 godina, i taj procenat se postepeno povećava. Zahvaljujući boljim uslovima života i napretku medicine, životni vek […]


O nama - EduCentar\nEdukativni centar za lični i profesionalni razvoj čini tim stručnjaka koji su specijalizovani za rad sa decom i mladima sa problemima u ponašanju. Principi, na kojima se zasniva rad savetnika u Educentru su: dobrovoljnost, odgovornost prema klijentima, poverljivost, poštovanje i uvažavanje klijenata, najbolji interes deteta, pozitivni pristup u radu sa klijentima i poštovanje profesije. Višegodišnje iskustvo u radu sa porodicama dece i mladih sa problemima u ponašanju članovi tima Educentra stekli su tokom razvijanja usluge socijalne zaštite Dnevni boravak za decu i mlade sa problemima u ponašanju. U okviru Dnevnog boravka razvile su program realizacije vaspitnih mera i vaspitnih naloga izrečenih prema maloletnim učiniocima krivčnih dela. Sada, u Educentru, primenjuju različite programe prevencije problema u ponašanju kao i programe usmerene na promenu problematičnog ponašanja kod dece i mladih.\nKlijenti su se najčešće javljali zbog:\nproblema u ponašanju deteta,\nnefunkcionalne komunikacije roditelj-dete,\nnefunkcionalne postrazvodne roditeljske komunikacije,\npodrške u vaspitanju dece školskog uzrasta.\nRad sa klijentima je organizovan svakog radnog dana od 09:00 do 20 časova\nPored specijalnog pedagoga i psihologa, naš tim, po potrebi, čine i logoped, dečiji psihijatar i specijalista za zloupotrebu psihoaktivnih supstanci.\nLicencirana u Komori socijalne zaštite za osnovne stručne poslove i specijalizovane poslove medijacije. Ima višegodišnje iskustvo u radu sa porodicama dece i mladih sa problemima u ponašanju. Dodatno usavršavanje: osnovni nivo Geštalt edukacije za psihoterapiju, Kognitivno bihejvioralni koučing, Sistemska porodična terapija u radu sa decom i mladima sa problemima u ponašanju, Medijacija ( osnovni nivo i porodična medijaciju). Supervizor je i mentor studentima i diplomcima Fakulteta za specijalnu edukaciju i rehabilitaciju. Razvija tretmanski program dece i mladih sa problemima u ponašanju i njihovih porodica, kao i preventivni program namenjen opštoj populaciji. Osmišljava i realizuje treninge i stručne skupove sa temom rada sa decom i mladima za stručnjake iz različitih sistema.\nZavršene dodatne edukacije iz Dijalektičke terapije, Sistemske porodične terapije u radu sa adolescentima, Medijacije (osnovni nivo i porodičnu medijaciju), O. L. I. Integrativne Psihodinamske Psihoterapije (početni nivo). Ima višegodišnje iskustvo u radu sa decom i mladima sa problemima u ponašanju i njihovim porodicama, a kroz savetodavni rad, kreiranje i držanje psiho-socio-edukativnih radionica, podršku u obrazovanju i saradnju sa institucijama socijalne zaštite, prosvete i pravosuđa. Koautor Priručnika o intervencijama sa adolescentima u sukobu sa zakonom i njihovim porodicama (Republički zavod za socijalnu zaštitu, Beograd, 2017.). Koautor i realizator preventivnih programa za opštu populaciju. Realizator obuka i edukacija za apsolvente i stručnjake iz sistema socijalne i zdravtvene zaštite i prosvetnog sistema.\nPsihološka ranjivost vašeg deteta\nRoboti preuzimaju svet društvenih mreža i naše dece?\nKako raditi na rešavanju problema u ponašanju dece i mladih?\n© 2021 EduCentar. All Rights Reserved. Public Group


Bosna i Hercegovina zvanično prihvatila Pariski klimatski sporazum | Trend Radio Velika Kladuša\nBosna i Hercegovina zvanično prihvatila Pariski klimatski sporazum\nDokument “Utvrđeni doprinos Bosne i Hercegovine (NDC) za period 2020-2030.” koji se tiče opredijeljenosti ispunjavanja Pariskog klimatskog sporazuma iz 2015. predstavljen je danas u Sarajevu, čime je BiH postala prva zemlja u regiji koja ima usvojen NDC.\nAžurirani NDC obuhvata plan smanjenja emisija gasova s efektom staklene bašte za 33,2 posto do 2030. i skoro 66 posto do 2050., u odnosu na 1990.\nMinistar vanjske trgovine i ekonomskih odnosa Bosne i Hercegovine Staša Košarac (SNSD) izjavio je da je Bosna i Hercegovina dio Pariskog sporazuma i potpisnica Sofijske deklaracije po čemu je obavezna da radi na ublažavanju klimatskih promjena.\n“Sjećamo se velike suše u Bosni i Hercegovini iz 2012. i velikih poplava iz 2014. zbog čega poručujemo da želimo da se bavimo zelenim politikama na adekvatan način i da je Bosna i Hercegovina prva zemlje u regiji koja je to učinila”, istakao je Košarac.\nZastupnik u Zastupničkom domu Parlamenta Bosne i Hercegovine Saša Magazinović (SDP) rekao je da mu je drago da su svi zajedno uspjeli unijeti u parlament zelene politike i temu borbe protiv klimatskih promjena, te očuvanja okoliša i zdravlja ljudi.\n“Smatram da te teme mogu biti integrativni faktor bh. društva jer ne postoji srpski, hrvatski ili bošnjački zrak, već samo čist ili zagađen”, naveo je Magazinović.\nRezidentna koordinatorka Ujedinjenih nacija (UN) u Bosni i Hercegovini Ingrid Macdonald podsjetila je da je generalni sekretar UN-a Antonio Guterres nedavno upozorio da je naredna decenija posljednja šansa da izbjegnemo klimatsku katastrofu.\n“Vrlo je značajno da je Bosna i Hercegovina među prvima u regiji usvojila ovaj dokument te pokazala liderstvo kao članica UN-a preuzimajući svoj dio odgovornosti za najveći globalni izazov, klimatsku krizu”, potcrtala je Macdonald.\nRezidentna predstavnica UNDP-a u Bosni i Hercegovini Steliana Nedera poručila je da se ta institucija raduje saradnji s partnerima koji učestvuju u finansiranju i ostalima, kako bi podržala napredak u borbi protiv klimatskih promjena.\nAmbasador Velike Britanije u Bosni i Hercegovini Matthew Field kazao je da je njegova zemlja spremna podržavati Bosnu i Hercegovinu svojim značajnim iskustvom na tom polju, jer se samo zajedničkim naporima možemo boriti tog problema koji svima treba biti važan prioritet.\nAmbasadorica Švedske Johanna Stromquist naglasila je da želi ohrabriti bh. institucije da prihvate pomoć međunarodnih partnera i sarađaju s njima kako bi zacrtani ciljevi bili ostvareni.


Preduzetnički hab u Kragujevcu - podrška mladim preduzetnicima\nPoseta ambasadora Republike Hrvatske\nČadež: Dragocena pomoć Nemačke\nVažnost pneumatika za bezbednost saobraćaja\nEdukativna radionica za unapređenje poslovanja ugostiteljskog sektora\nKonferencija o primeni digitalizacije u poljoprivredi\nRadionica "Sprečavanja pranja novca i finansiranja terorizma"\nPotpisan sporazum između opštine Kula i PKS - RPK Sombor\nSprečavanje nelojalne konkurencije u oblasti turizma i ugostiteljstva\nPredstavljanje novih zakonskih rešenja za privredna društva u Valjevu\nPredstavljeni biznis planovi učeničkih timova projekta "NaPred"\nVažna uloga marina u razvoju nautičkog turizma\nKonstituisane Grupacija proizvođača kozmetičkih proizvoda i Grupacija uvoznika i distributera kozmetičkih proizvoda\nSrbija pouzdan partner italijanskim kompanijama\nPRIVREDNE VESTI | 29. Septembar 2014. | 19:10\nKa razvojnoj poljoprivrednoj politici\nZavršen je Nacrt zakona o predžetvenom finansiranju, koji će omogućiti poljoprivrednicima da koriste useve kao bankarsku garanciju, istaknuto u PKS tokom dijaloga privrede, države i struke „Imte reč – budite deo rešenja“\nPrivrednici iz oblasti agrara imali su priliku da u Privrednoj komori Srbije na četvrtom u nizu dijaloga privrede, države i struke „Imte reč – budite deo rešenja“ iznesu veliki broj primedaba i da predlože aktivnosti za poboljšanje stanja u srpskoj poljoprivredi i prehrambenoj industriji. Povećanje udela za agrar u budžetu na 10 odsto, regulisanje pitanja finansiranja primarne poljoprivredne proizvodnje i stimulisanje izvoza neki su od predloga koje su privrednici i stručnjaci danas predočili predstavnicima ministarstava poljoprivrede i privrede i ministrima Snežani Bošković Bogosavljević i Željku Sertiću.\nMinistarka poljoprivrede navela je da se nisu čuli konkretni predlozi i rešenja o tome kako privući investitore u sektor poljoprivrede jer „da bismo napravili značajniji iskorak, trebaju nam investicije“. Bez velikih ulaganja nema ni velike proizvodnje, istakla je ministarka Bošković Bogosavljević i podsetila da su za naše proizvode otvorena velika tržišta Rusije i Kine, ali da nam nedostaju proizvodi. Ministarka je u nizu aktivnosti Ministarstva istakla izradu Zakona o predžetvenom finansiranju, koji je ušao u proceduru usvajanja. „Pripremili smo i niz izmena Zakona o podsticajima u agraru, izmene Zakona o poljoprivrednom zemljištu, Zkon o stočarstvu i sada na red dolazi Zzakon o korišćenju ribljeg fonda“, rekla je ministarka Bošković Bogosavljević. Ona je najavila da će ovaj paket zakona biti u skupštinskoj proceduri za oko mesec dana. Ministarka Bogosavljević rekla je takođe, da će pitanje nezavršene nacionalne referentne laboratorije, koje pravi velike probleme već desetak godina, biti rešeno vrlo brzo.\nU okviru dijaloga „Imate reč - budite deo rešenja“ u Privrednoj komori Srbije ministar privrede Željko Sertić podsetio je da u prethodnim vladama „nije bilo dovoljno posvećenosti, ozbiljnosti, kvaliteta, ni želje niti namere da nam bude bolje, zb og čega smo sada došli u poziciju da moramo da menjamo sve i da smo za sve zakasnili“. Kao neke od uzroka problema, Sertić je naveo doslovno prepisivanje evropske zakonske regulative i lošu implementaciju, neprohodne propise i loš Zakon o stečaju. „Menjaćemo politiku poljoprivrede ka razvojnoj a ne socijalnoj poljoprivredi“, rekao je Sertić. Ministar Sertić upoznao je okupljene privrednike da fond za razvoj daje povoljnije kredite nego što imaju iz fonda subvencionisanog od strane Ministarstva poljoprivrede.\nVršilac dužnosti predsednika PKS Milivoje Miletić podsetio je da je ovo četvrti po redu dijalog koji je organizovan u nacionalnoj asocijaciji privrednika u prethodnih nekoliko dana kako bi se ukazalo na probleme koji se tiču ambijenta privređivanja i dobila pomoć države za kvalitetnu i efikasnu realizaciju poslovnih planova. On je najavio da će za desetak dana po okončanju serije sastanaka Vladi Srbije biti dostavljen kompletan izveštaj.\nU okviru žive diskusije, direktor vodoprivrednog preduzeća „Regulacija“ iz Sremske Mitrovice Ljuba Jakšić ukazao je na potrebu završetka transformacije vodoprivrednih društvenih preduzeća, napomenuvši da su preostala 24 kolektiva u kojima treba da se okonča taj proces. Predsednik Udruženja za poljoprivredu PKS, Rajko Latinović, podvukao je značaj racionalnog i pažljivog raspolaganja poljoprivrednim zemljištem, uz opasku da je reč o značajnom resursu koji ne treba na dlanu nuditi strancima pod boljim uslovima nego što se nudi domaćim poljoprivrednicima. Latinović se založio za preduzimanje mera za oporavak stočarstva i podsticanje izvoza mesa i mesnih prerađevina i za ukrupnjavanje kapaciteta. Generalni direktor AD „Dragan Marković“ u restrukturiranju, Dragan Milivojčević govorio je o povoljnijem finansiranju primarne poljoprivredne proizvodnje i genetskom unapredjenju stočarstva, dok je direktorka PKB Agrosemena Danka Dujović rekla je da srpski semenari imaju problem sa izvozom nekih proizvoda u Bosnu i Hercegovinu, jer nisu uvršteni na sortnu listu te zemlje. Direktor udruženja „Žita Srbije“ Vukosav Saković, ocenio je da treba što pre uvesti satelitsko snimanje poljoprivrednih površina kako bismo tačno znali kolike su površine zasejane, kolika je tačno proizvodnja i kako se koristi poljoprivredno zemljište.\nKako je u Privrednoj komori Srbije izjavio pomoćnik ministra poljoprivrede Nenad Katanić, Nacrt Zakona o predžetvenom finansiranju je završen i trebalo bi da bude usvojen do kraja godine, a taj dokument će omogućiti poljoprivrednicima da koriste useve kao bankarsku garanciju. Nacrt je dat u proceduru i sledi njegovo usvajanje na vladi i potom u skupštini. Učestvujući u dijalogu „Imate reč - budite deo rešenja“, Katanić je objasnio da će zemljoradnici koji ne raspolažu novčanim sredstvima biti u mogućnosti da kao garanciju za podizanje bankarskih kredita koriste useve. On je najavio da će 3. novembra u Klubu poslanika biti organizovana javna promocija tog dokumenta, kada će svi zainteresovani imati priliku da se detaljno upoznaju sa zakonskim rešenjima.\nPovodom podsticaja u stočarskoj proizvodnji, Katanić je podsetio da je pravilnik o sufinansiranju kredita već nekoliko meseci na snazi, i da zahvaljujući njemu stočari mogu da uzmu kredite po minimalnoj kamatnoj stopi od četiri odsto. Dodao je da se ti krediti koriste za nabavku priplodnog i tovnog materijala, da je reč o kratkoročnim kreditima na tri godine, sa grejs periodom od godinu dana. On je napomenuo da je za te svrhe iz budžeta predvidjeno 700 miliona dinara. Takođe je rekao da bi Srbija do kraja 2016. godine mogla da dobije sistem za satelitsko snimanje poljoprivrednih površina.


Biblioteka za medicinare - MARSH online\nPočetna Vesti Društvo Biblioteka za medicinare\nPostavljeno 23 аprilа, 2021\nI kao običan građanin svesna sam gužve u kovid ambulantama bolnice i Doma zdravlja i ova saradnja može biti prilika da se malo relaksiraju nakon teškog rada. Sa druge strane je pozitivno i to što oni koji do sada nisu bili članovi naše biblioteke možda poželeti kada dobiju besplatnu člansku kartu na godinu dana da nastave da redovno čitaju i budu redovni korisnici usluga koje pruža biblioteka. Кada se bibliotekarstvo posmatra u svetlu knjiga evidentno je da se zbog informatičke ere i protoka informacija sve više čita i koriste knjige i naučna pomagala. Bibliotekarstvo je stvar informacija – navela je Violeta Milošević prilikom potpisivanja protokola o saradnji, dodajući da valjevska biblioteka ide u korak savremenih tokova i digitalno se transformiše za svoje korisnike. Matična biblioteka „Ljubomir Nenadović“ Valjevo, za svoje korisnike osavremenila je elektronski pristup zakazivanja knjiga i produžetaka termina kao i odjavu i prijavu. Biblioteka je ponosna na blizu tri hiljade aktivnih članova za koje nabavlja aktuelne naslove i baštini vredne knjige u svojoj bibliotečkoj građi, čekajući adekvatan prostor.\nPrethodna objava Obezbeđeno dovoljno vakcina za građane Valjeva\nSledeća objava DAJEM ČASOVE GITARE


RTS :: Uskoro jedinstvena baza osoba sa autizmom\nDruštvo Uskoro jedinstvena baza osoba sa autizmom\nponedeljak, 03. apr 2017, 14:47 -> 14:54\nUskoro jedinstvena baza osoba sa autizmom\nOsobe sa autizmom nisu nevidljive i ne treba da budu nevidljive, već su deo našeg sveta, poručio je ministar Aleksandar Vulin.\nMinistar za rad Aleksandar Vulin najavio je da će uskoro biti formirana jedinstvena baza osoba sa autizmom zahvaljujući kojoj će se izvlačiti odgovarajući zaključici i formirati sve ono što je potrebno da bi se pomoglo osobama sa autizmom.\n"Uskoro ćemo formirati jedinstvenu bazu i znaćemo konačno koliko ima osoba sa autizmom, a onda ćemo iz toga izvlačiti odgovarajuće zaključke i formirati sve ono što je potrebno da bismo zaista i pomogli", rekao je Vulin koji je povodom 2. aprila – Dana autizma obišao prostor za istraživanje Saveza udruženja Srbije za pomoć osobama sa autizmom koji se radi u okviru projekta DE – Enigma.\nIstakao je da će se Ministarstvo rada, zajedno sa Ministarstvom zdravlja i ministrom Zlatiborom Lončarom koji je to i pokrenuo, uključiti u formiranje jedinstvene baze osoba sa autizmom dodajući da su osobe sa autizmom tu i da zaslužuju pomoć.\n"Njihove sposobnosti nisu male. Moramo da učinimo sve da razviju svoje sposobnosti i da žive najbolje što mogu i da žive zajedno sa svima nama", rekao je Vulin.\nPrema njegovim rečima, društvo je uspešno onoliko koliko je humano i onoliko koliko se uspešno odnosi prema problemima onih koji su najranjiviji i kojima je pomoć zaista potrebna.\nOn je istakao i da je obeležavanje Svetskog dana autizma prilika da se govori o autizmu.\nKako je rekao, mora da se podvuče da osobe sa autizmom nisu nevidljive i da ne treba da budu nevidljive, već da su deo našeg sveta.\nKoordinator projekta ispred Saveza udruženja Srbije za pomoć osobama sa autizmom Sunčica Petrović objasnila je da je cilj istraživačkog projekta, koji je finansiran od strane Evropske komisije, da pomogne autističnoj deci između pet i 12 godina da unaprede svoje socijalne i emocionalne veštine putem humanoidnog robota, odnosno, interakcije sa tehnologijom.\n"Istraživanje u Srbiji obuhvata 64 dece, a identično istraživanje obavljaju naši partneri iz Londona – Centar za autizam pri Univerzitetskom koledžu London gde je takođe 64 dece", rekla je Petrović dodajući da će ukupno u projektu učestvovati 128 dece na nivou Evrope.\nNavodeći da će to biti ujedno najveća istraživačka baza podataka u Evropi, ona je istakla da je cilj prikupljanje podataka koji će se u narednih nekoliko meseci analizirati.\n"Te podatke ćemo pretočiti u softver za novi prototip robota koji bi onda postao reaktivan na ponašanje dece i preuzeo jedan deo terapeutskog rada", rekla je Petrović.\nKako kaže, projekat traje do avgusta 2019. godine, ukupno 42 meseca, a polovinom sledeće godine biće završen drugi prototip robota koji će se ponovo testirati sa grupom dece i usavršiti.\nSpecijalista opšte defektologije Snežana Babović Dimitrijević objašnjava da kod dece sa autizmom koja imaju poteškoća u društvenoj interakciji robot izaziva veliko interesovanje i motiviše ih.\n"Robot je korisna alatka za pospešivanje socijalne interakcije, kao i za stvaranje i učenje nekih novih socijalnih veština – deljenje, uključivanje drugoga u igru...", zaključila je Babović Dimitrijevićeva.\n(ponedeljak, 03. apr 2017, 19:20) - anonymous [neregistrovani]\nA da se malo manete ćorava posla? Ko o čemu, Srbija samo uvodi neke nove "jedinstvene" baze podataka. :( A što ne napravite jednu bazu podataka za sve bolesti/stanja? Bar baze podataka mogu da se pretražuju po različitim kriterijumima, pa jedan klik može da prikaže sve sa autizmom ili sve koji boluju od Turetovog sindroma, recimo. Ovo je već postalo zabrinjavajuće zamajavanje sa tim bazama podataka, a ne služi baš ničemu. :(


DSS: Ne želimo u političko blato\nIzbori 2022 Autor:Beta12. apr. 202211:52 > 11:554 komentara\nOptužbe pojedinih opozicionih takozvanih lidera i liderčića na račun Demokratske stranke Srbije, kojima se javnost obmanjuje o načinu glasanja našeg predstavnika u Gradskoj izbornoj komisiji, neistinite su, besmislene, politikantske i iznete u nameri da se našoj stranci nanese politička šteta, saopštila je DSS.\nPoslednji je trenutak da stranke nedorasle izazovima pred kojima se naše društvo i država nalaze i njihovi nezreli, kratkovidi, neodgovorni lideri prestanu sa trovanjem javnosti i zamajavanja građana skrivanjem istine lažnim optužbama i podmetanjima na račun drugih, navodi se u saopštenju.\nDemokratska stranka Srbije poručuje da „u tom političkom blatu“ neće učestvovati, već će se rukovoditi načelima i željom da se Srbiji uredi kao pravna i demokratska država.\nU saopštenju DSS ukazuje da opozicija nema većinu za formiranje vlasti u Beogradu, jer je odnos odbornika vlasti i opozicije 55-55, a eventualni prelazak cenzusa liste „Ajmo ljudi“ posle ponovljenih izbora, pa i na 200 mesta, ne bi suštinski ništa promenio, jer su pojedini odbornici opozicije već javno izneli stav da neće podržati formiranje vlasti koju bi činile sve do sada opozicione stranke.\nDa je to tako svestan je i Dragan Đilas, zbog čega i insistira na novim gradskim izborima u celini, a sve beskrupulozne neistine o odlučivanju na sednicama GIK-a čini čini besmislenim, navodi se u saopštenju i dodaje da su tri moguća izlaza iz sadašnje situacije - tesna većina vlasti, velika koalicija ili novi izbori.\nDemokratska stranka Srbije ističe da Gradska izborna komisija broji 25 članova, ali član liste „Suverenisti“ ne učestvuje u njenom radu, već rade 24 člana,od kojih je jedan iz koalicije NADA i od njegovog glasanja nikada nije zavisila odluka GIK.\nPredstavnik DSS u GIK-u, dodaje se, donosi odluke i glasa isključivo na osnovu zakona, pa je za pojedine prigovore opozicije glasao za, dok je u nekim bio uzdržan ili je glasao protiv – onako kako zakon i savest nalažu.\nGIK nije i ne sme biti poprište političke borbe u kom nezadovoljne stranke vlasti i opozicije pokušavaju da ostvare ono što nisu uspeli na izborima, poručili su iz DSS.


Aktivisti pokušali dronovima da „napadnu“ aerodrom „Hitrou“ - Sputnjik Srbija\n10:02 16 Decembar 2019\nAktivisti pokušali dronovima da „napadnu“ aerodrom „Hitrou“\n10:41 13.09.2019 (osveženo 11:02 13.09.2019) Preuzmite kraći link\nAktivisti za klimatske promene, koji su planirali da poremete rad londonskog aerodroma „Hitrou“ dronovima, ostali su razočarani rano jutros, jer uređaji nisu uspeli da polete, a najveći evropski aerodrom nastavio je da radi kao i obično.\nGrupa „Hitrou pauza“ ima za cilj da prizemlji letove uz pomoć ilegalnih bespilotnih letelica unutar pet kilometara od aerodroma, kako bi izvršila pritisak na Vladu da preduzme oštrije korake za smanjenje emisije ugljenika.\nAli iz aerodroma „Hitrou“ su rekli da pokušaj akcije nije uticao na letove, prenosi Rojters.\n„Saobraćaj nije poremećen. Piste i putevi funkcionišu“, rekla je portparolka aerodroma „Hitrou“.\nPolicija je 13. septembra uhapsila dva muškarca na aerodromu, zbog sumnje da su planirali da počine javnu smetnju u funkcionisanju aerodroma, a pet drugih osoba uhapšeno je 12. septembra po istim osnovama.\nLondon, napad, Dron\n09:53„Iskanderom“ na konvoj vojne tehnike /video/\n09:22Maduro: Više od 65 odsto građana Venecuele za novi parlament\n09:00Ubrzani rast tržišta veštačke inteligencije u Kini\n08:38Malta proteruje decu iz Srbije?\n08:22Sirijski predsednik optužio SAD da prodaje ukradenu naftu Turskoj


Očišćene 102 lokacije u slivu Zapadne Morave – INFO PLUS\nHome > Društvo > Očišćene 102 lokacije u slivu Zapadne Morave\nU akciji “102 kao 1” volonteri su treću godinu za redom čistili 102 lokacije na teritoriji osamnaest gradova i opština u slivu Zapadne Morave.\n“Imamo priliku da u istom danu svi izađemo na priobalje reka i ekološkom akcijom utičemo na podizanje svesti građana i na smanjenje rizika od budućih katastrofa,” ističe Zdravko Maksimović, rukovodilac Odeljenja civilne zaštite Gradske uprave Kraljeva.\nNa teritoriji grada Kraljeva, sprovedeno je više akcija na preko 20 lokacija, od kojih izdvajamo: Romsko naselje, vežbu evakuacije sa „Glavčića“ mosta na Ibru, bedem u Kovačima, Žičku reku, Dositejevu ulicu, i druge.\nU akciji su učestvovala deca predškolskog i školskog uzrasta, Osnovnih škola: Vuk Karadžić, Čibukovački partizani, Svetozar Marković, Šumarska škola Kraljevo, pripadnici civilne zaštite, Romsko udruženje „Preokret“, Dobrovoljno vatrogasna društva (Kraljevo, Milakovac, Vitkovac, Pečenog, Studenica, Bukovica i Miločaj), udruženja građana (Društvo guslara „Žiča“, Ekološki pokret „Ibar“, „Trash hero Kraljevo“) , uz podršku JKP „Čistoća“ Kraljevo.\n“Ovom prilikom se zahvaljujemo svim učesnicima akcije, kao i JVP „Srbijavode“, Kancelariji za upravljanje javnim ulaganjima, Ministarstvu državne uprave i lokalne samouprave, Stalnoj konferenciji gradova i opština, UNDP Srbija i svim privatnim i javnim preduzećima od kojih smo dobili podršku,” istakao je Maksimović.\nOn je dodao da je formirana zajednička služba za osamnaest gradova i opština u slivu Zapadne Morave koja će u narednom periodu raditi na pripremi projekata i preduzimanju mera i aktivnosti kako bi se smanjili rizici i unapredila zaštita od mogućih prirodnih i ekoloških katastrofa.


February 2020 - Page 5 of 10 - Nira Press\nSvetski trend učenja stranih jezika od kuće ili sa radnog mesta proširio se i na Srbiju. O iskustvima, prednostima i ograničenjima onlajn edukacije govoriće se na skupu eksperata u Novom\nOvogodišnji konkurs za „NIS Calling“ studentsku praksu otvoren je do 26. februara. Detalјnim procesom selekcije biće odabrano ukupno 80 studenata, a praksa će se odvijati u tri ciklusa. U toku\nZa mnoga preduzeća iz šest zemalja Zapadnog Balkana (WB6) izvoz predstavlja jedan od načina da prošire svoje poslovanje. Kako bi se ostvario bolji učinak, neophodna je dobra priprema za ovaj\nIzložba umetnika Petra Hranuellija, u organizaciji Kuće umetnika Pigmalion i NLB banke, otvorena je 18. februara. Ovo je šesnaesta po redu izložba, koja se realizuje u NLB galeriji, od njenog\nKompanija Imlek predstavila je novi Moja Kravica punomasni jogurt, sa najvišim procentom mlečne masti, od čak četiri odsto i najbogatijim ukusom do sada Pravi gurmani će nakon prvog gutljaja postati


Patrijarh Porfirije: Brinemo za dogadjaje u svetu a medjusobno se, neretko, mrzimo\nBeta 2. juna 2022. 12:25\nPoglavar Srpske pravoslavne crkve (SPC) patrijarh Porfirije rekao je danas da „brinemo za nesporazume u svetu, za dogadjaje u kojima nismo učestvovali i možda ne zavise od nas, a medjusobno smo isključivi, ispunjeni, neretko, mržnjom“.\n„Znamo svi da ne možemo odoleti ponekad i osudjivanju, ogovaranju i isključivosti. Ali zato postoji tajna praštanja i tajna pokajanja“, rekao je patrijarh Porfitije, na liturgiji u crkve Vaznesenje Gospodnje, povodom Spasovdana – slave Beograda, pozivajući da „nam Gospod bude na prvom mestu“.\nOn je naglasio i da crkva ne postoji da bi sačuvala nešto što je prolazno.\n„U istoriji je sve promenljivo i relativno, neki stariji medju nama nisu promenili svoju adresu od kad su se rodili do danas, a promenili su ko zna koliko naziva država. Ali Crkva Hristova je neprolazna jer je Bog večan“, naglasio je patrijarh Porfirije.\nOn je poručio da „niko ne treba da nam kaže kako treba da živimo“.\n„To nam je rekao Hristos i zato slavimo slavu Spasovdan jer smo se opredelili za Hrista, to Beograd ovim pokazuje. Ne treba nama da neko kaže koje su naše vrednosti“, rekao je patrijarh Porfirije.\nNakon liturgije on je služio pomen u porti, kod mermernog krsta, gradjanima koji su tu poginuli u nemačkom bombardovanju Beograda 6. aprila 1941.\nU popodnevim satima, u 18.00 časova, patijarh Porfitije predvodiće Spasovdansku lituju od ove crkve do hrama Svetog Save, gde je se pomoliti za mir.\nDomaćin slave ove godine je zamenik gradonačelnika Beograda Goran Vesić.


Zdravlje Archives - Page 5 of 16 - RTV Centar Srem\nDruštvoZdravlje 02/12/2021 0\nInstitut za javno zdravlje Vojvodine i dalje ocenjuje epidemiološku situaciju u AP Vojvodini kao vanrednu, sa stabilizacijom trenda obolevanja na visokim nivoima. U ovom trenutku na teritoriji 36 opština i gradova situacija se ocenjuje kao vanredna. Epidemiološka situacija se ocenjuje kao nepovoljna na teritoriji 9 opština i to u opštinama Žitište,... Read more\nStara PazovaZdravlje 02/05/2021 0\nPrema poslednjem preseku Zavoda za javno zdravlje u Sremskoj Mitrovici na teritoriji opštine Stara Pazova registrovano je 10 novih slučajeva virusa Kovid 19. Trenutno je aktivno 193 slučaja. U staropazovačkom Domu zdravlja “Dr Jovan Jovanović – Zmaj” obavljena je vakcinacija zdravstvenih radnika ruskom Sputnjik V vakcinom.Predhodnih dana izvršena je... Read more\nStara PazovaZdravlje 01/26/2021 0\nNa teritoriji Opštine Stara Pazova do sada vakcinisano je preko 1000 ljudi. Kako su istakli predstavnici Doma zdravlja, stižu nove količine vakcina. Zbog „mirne“ epidemiološke situacije u staropazovačkoj opštini rad kovid ambulanti u Krnješevcima i Surduku je obustavljen, a pacijente sa simptomima korona virusa trenutno prima samo Kovid ambulanta... Read more\nPećinciZdravlje 01/25/2021 0\nU toku je vakcinacija građana u Opštini Pećinci, a po rečima direktorke pećinačkog Doma zdravlja Dubravke Cvetković Mićić, odziv stanovništva je za sada iznad očekivanja. Predsednik Opštine Pećinci Siniša Đokić je u petak sa porodicom u pećinačkom Domu zdravlja “Dr Dragan Funduk”, primio vakcinu protiv kovid-19. “Iskoristio bih priliku... Read more\nStara PazovaZdravlje 01/20/2021 0\nGotovo 900 doza kineske vakcine “Sinofarm” stiglo je danas u Dom Zdravlja u Staroj Pazovi. Iz ove ustanove apeluju da se svi zainteresovani za njeno primanje prijave preko portala eUprava ili putem broja telefona 0800 222 334. Vakcinisanje će biti organizovano u ambulantama u Staroj Pazovi, Novoj Pazovi i... Read more


Počinje modernizacija Terminala B aerodroma Sarajevo vrijedna 36 miliona KM - Akta.ba\n15.09.2018. 08:04 / Izvor: Akta.ba\nU prostorijama Međunarodnog aerodroma Sarajevo potpisani su ugovori između Međunarodnog aerodroma Sarajevo, kao investitora i renomirane firme ANS DRIVE, kao izvođača, za izvođenje radova na modernizaciji i dogradnji Terminala B, kao i za izvođenje građevinsko-zanatskih i instalaterskih radova na izgradnji administrativno-poslovnog objekta za operativni centar i osoblje.\nUkupna vrijednost navedenih projekata je 36 miliona KM bez PDV-a, te se oba projekta finansiraju isključivo iz vlastitih sredstava aerodroma.\nIstiču da je projekat modernizacije i dogradnje Terminala B, inače, vrijedan 30 miliona KM i predstavlja najveći investicioni projekat u historiji Međunarodnog aerodroma Sarajevo.\nNakon potpisivanja ugovora, direktor Međunarodnog aerodroma Sarajevo, Armin Kajmaković kazao je, "Proširenje putničkog terminala i izgradnja poslovnog objekta za operativni centar i ostalo osoblje, predstavlja važne strateške projekte Međunarodnog aerodroma Sarajevo, kojim će se, uz realizaciju drugih projekata, osigurati kapaciteti za dalji ubrzan rast, kao i obezbjeđenje uslova za stalno unapređenje kvaliteta naših usluga, a sve u interesu promocije turističkih, poslovnih i drugih privrednih potencijala šire sarajevske regije i Bosne i Hercegovine u cjelini".\nDirektor tvrtke ANS Drive, Asmir Dževlan zahvalio se na ukazanom povjerenju i sa velikim zadovoljstvom najavio skori početak radova na proširenju Međunarodnog aerodoma Sarajevo.\n"Ovo je još jedan od velikih poslova za našu firmu, a posebno naglašavamo naše zadovoljstvo i zbog činjenice da smo zadovoljili vrlo kompleksne i visoke zahtjeve koji su bili definirani tenderskom dokumentacijom",rekao je Dževlan.


Predizborna kampanja bila je bez novinara - Dijalog.net\nNaslovna Vesti Srbija Predizborna kampanja bila je bez novinara\nPredizborna kampanja bila je bez novinara\nPostavljeno 29. October 2020.\nNovi Sad, 29. oktobar 2020. – Profesorka Novosadske novinarske škole Dubravka Valić Nedeljković izjavila je da je njeno istraživanje pokazalo da mediji posle 30 godina višepartizma nisu naučili da prate predizborne kampanje, ukazujući da je još strašnije što je ovo bila kampanja bez novinara.\nNismo posle 30 godina naučili da u ime birača, ne u ime partija, lista i lidera ,pratimo predizborne kampanje, a ovo je još strašnije jer novinari nisu uradili svoj posao, ocenila je ona u onlajn debati “Mediji i izbori” Fakulteta političkih nauka i Fondacije za otvoreno društvo.\nValić Nedeljković je istakla da su u svom istraživanju pratili 60 informativnih emisija RTS, N1, Pinka, sedam dnevnih novina, emisije Utisak nedelje, Hit tvit i Upitnik, kao i fejsbuk i tviter naloge stranaka i kandidata na izborima.\nJavni servis i televizije nisu uspele da nađu učinkovit format za praćenje predizborne kampanje, ocenila je ona i dodala da je RTS često pratio funkcionersku kampanju liste Aleksandar Vučić – Za našu decu.\nTelevizija N1 nije pratila događaje funckionerske kampanje, a kada je to činila, uvek je naglasila da je reč o takvoj vrsti kampanje, rekla je Valić Nedeljković.\nTa televizija je pokrenula svoju kampanju, tražeći da liste na izborima odgovaraju na neka od pitanja, kao pokušaj da se donekle interveniše u sadržaje koje šalju stranke, što nije donelo neki rezultat, predočila je ona.\nValić Nedeljković je navela i da se N1 bavila kovidom-19 iz perspektive “koronaprifitera”, aferama aktuelnih vlasti, pitanjem Kosova.\nU uzorku smo videli, dodala je ona, da RTS nikada nije otvarao ta pitanja, o kojima su izveštavali i Al Džazira, Danas, NIN, CINS i KRIK.\nZa RTS su dominantna tema bile uspešna borba protiv kovida, privredni uspesi uprkos pandemiji, nastavak pregovora oko Kosova, rekla je Valić Nedeljković.\nOna je ukazala da je RTS “gajio” drugačiju uredničku strategiju, a to je da postoji život u Srbiji osim korone i izbora, što nije bila loša ideja.\nNajprisutniji na javnom servisu bili su predsednik Srbije, premijerka i članovi Kriznog štaba, rekla je Valić Nedeljković.\nOznakeDubravka Valić Nedeljkovićizborimedijinovinari\nPrethodno Milivojević: “Poverenje u medije u Srbiji najniže u Evropi”\nSledeće NUNS: Napadi i pritisci na novinare porasli za vreme vanrednog stanja\nTop Tags Evropska unija Srbija i Evropska unija Evropska komisija evropske integracije mladi mediji ljudska prava Društvo lokalna samouprava Civilno društvo konkurs Vlada Republike Srbije vladavina prava OCD istraživanje


Autor: Aleksandra Ćuk, Danas\n– Ljudi se bave Bogdanovićem, ali je utisak da su to uglavnom lične i sporadične inicijative. U Kulturnom centru Beograda je bila održana izložba „Ukleti Neimar“, postojale su i druge aktivnosti posvećene Bogdanovićevom radu, a mi želimo da ih okupimo i podignemo na vidljiviji nivo. Voleli bismo da pokrenemo, motivišemo i ohrabrimo dugoročnije bavljenje Bogdanom Bogdanovićem jer smatramo da je njegovo stvaralaštvo veoma značajno i neobično. Ne samo zbog onoga što je ostavio iza sebe u materijalnom smislu, već zbog procesa stvaranja, načina razmišljanja, sagledavanja značaja kulture. Iako njegovi memorijali možda danas nisu aktuelni u tom smislu, proces stvaranja u kojima su nastajali je veoma važan i iz njega može mnogo da se nauči – skreće pažnju Ljubica Slavković. Ona podseća na široki kulturološki opseg u kome je Bogdanović delovao.\n– Njegovi spomenici su stvarali prostor koji se doživljava i svako je mogao da ima svoj intiman utisak o njima – napominje Ljubica Slavković i dodaje da je Bogdanović bio protivnik svega jednoznačnog pa tako i tumačenja svojih ostvarenja. Prema rečima naše sagovornice, bio je atipičan i kao profesor i dekan Arhitektonskog fakulteta na kome je bio začetnik Nove škole ali i kao gradonačelnik Beograda. Njegovi studenti bi slobodno ulazili u gradsku kuću s rečima „Idemo kod profesora“ a prilikom jedne posete zvanične delegacije Bogdanoviću, koji je tada bio gradonačelnik Beograda, pokvario se taksi pa je izašao i zajedno s taksistom gurao auto ne bi li ga što pre pokrenuo i stigao na vreme. U Malim Popovićima je osnovao seosku školu za filozofiju arhitekture a svi oni koji su imali privilegiju da prođu kroz nju kažu da ih je Bogdanović pre svega naučio da misle na drugačiji način i od njih napravio bolje ljude.\n– Iako je stvarao od ranih pedesetih pa sve do smrti 2010, teme koje su zastupljene u Bogdanovićevom opusu su danas i te kako aktuelne pogotovu u urbanizmu – ističe Slavkovićeva. Knjiga „Mali urbanizmi“ iz 1958. koju je napisao bila je antipod velkom urbanizmu diktiranom odozgo. Bogdanović se fokusirao na mali urbanizam, ulični mobilijar i građansku participaciju. Dok je bio gradonačelnik postojala je radionica za popravku grada tako da je Bogdanović bio zapravo prvi koji je motivisao učešće građana u oblikovanju sopstvenog grada, koji je prema njegovom mišljenju neodvojiv od kulture i, u stvari, kulturološki fenomen.\nPrema rečima Ljubice Slavković, urbicid vlada i danas. S tim što se njegovo značenje sada može proširiti budući da ne podrazumeva samo rušenje, nego i građenje. Najplastičniji primer toga je „Beograd na vodi“, zaključuje ona.\nProjekat Uvod u celinu podržali su: Austrijski kulturni forum, TRADUKI i Ministarstvo kulture i informisanja.


FONDACIJA NOVI SAD 2021- PODRŠKA KULTURNIM PROJEKTIMA - Novi Sad - Evropska prestonica kulture\nStatut Fondacije „Novi Sad 2021“\nIzveštaj o radu (engleski)\nOcena Panela (engleski)\nPlan rada sa finansijskim planom\nJavni konkurs „PUBLIKA U FOKUSU“\nGrantovi za mobilnost\nKonkurs za pristupačnost\nPečuj – rezidencijalni program za pisca\nFONDACIJA NOVI SAD 2021- PODRŠKA KULTURNIM PROJEKTIMA\nObjavljeno 16/09/2017 u kategoriji: Vesti\nInicijativa Fondacije uspešno realizovana\nkroz festival savremenog plesa “Tanz Platz” koji je već prvog dana oduševio novosadsku publiku\nU prvoj godini realizacije projekta “Evropska prestonica kulture”, Fondacija “Novi Sad 2021” organizovala je i podržala preko šezdeset različitih kulturnih programa, od kojih su najznačajniji svakako “Dve nove”, “Neklasični festival klasične muzike”, “Vodeni hologram” u Dunavskom parku, nastup “Svetskog omladinskog hora”i mnogi drugi koje su građani sa zadovoljstvom ispratili. Paralelno sa programima iz aplikacione knjige, Fondacija uspešno radi na realizaciji infrastrukturnih projekata od izuzetne važnosti za grad, kao što su “Nova mesta”odnosno uređenje kvartova po meri građana, zatim izgradnja ”Kulturnih stanica”, kao i uloga moderatora u uspostavljanju kulture dijaloga na projektu transformacije prostora nekadašnjeg kompleksa “Petar Drapšin” u Youth creative polis(YCP). Podršku kulturnim programima u budućem YCP, Fondacija uveliko ostvaruje, a kao rezultat te inicijative, nastala je i saradnja na festivalu savremenog plesa “Tanz Platz”koji je samo deo većeg projekta iz aplikacione knjige“ Freedom- fabrika kulture 360 stepeni“\nU petak 15.septembra, u SKC Fabrika, otvoren je prvi festival savremenog plesa “Tanz Platz” u Novom Sadu, čiji je osnivač i izvršni producent SKCNS Fabrika. Uz duge aplauze i bis, Novosađani su sa radošću prihvatili novi festival, te se veliki broj posetilaca očekuje i na večerašnjem programu. Festival je otvoren uz reči podrške direktora Fondacije “Novi Sad 2021”, Nemanje Milenković, i pozdravne reči producenta SKCNS Nemanje Vuković, nakon čega je usledio pravi spektakl. Prvo izdanje festivala “Tanz Platz” obeležili su nastupi višestruko nagrađivane mlade plesačice i koreografkinje Une Doerti, sa komadom “Lov na nadu” koji je po selekciji mreže “Aerowaves” najbolji plesni komad u Evropi za 2017. godinu. Takođe, sa regionalne scene iz Hrvatske predstavila se plesačica Petra Hrašćanec sa komadom “Anatomija mačke” koji je nastao u saradnji sa koreografkinjom Stanislavom Zec. Ovogodišnje izdanje manifestacije zatvoriće komad pod nazivom “Striptiz” koreografa i plesača iz Španije Perea Faure, u subotu, 16.septembra.\n“Tanz Platz” je nova manifestacija koja ima za cilj da predstavi mlade aktere na evropskoj sceni i tendencije u savremenom plesu. Festival je nastao uz podršku evropske plesne platforme “Aerowaves” čiji je osnovni postulat mladi i nadolazeći plesači i plesačice savremenog plesa, koreografi i koreografkinje i ostali profesionalci koji se bave ovom umetnošću. Izvršni producent festivala je Studentski kulturni centar u Novom Sadu.\nProjekat Evropske prestonice kulture otvara nove mogućnosti podsticanja kulturne saradnje na novosadskoj kulturnoj sceni, stoga predstavnici Fondacije “Novi Sad 2021” svakodnevno rade na izgradnji novih kulturnih mostova između aktera u kulturi i novosadske publike kao i podsticanju internacionalizacije kulturne scene, a pogotovo kroz festivale koji pružaju šansu mladim umetnicima.


Ove godine taj svoj aspekt Sajam je iskazao je pre svega kroz Međunarodne B2B susrete, a posebno kroz Hosted Buyer program koji je realizovan u partnerstvu sa nemačkom agencijom Evintra. Poslovni posetioci iz Austrije, Danske, Grčke, Indije, Izraela, Mađarske, Maldiva, Nemačke, Norveške, Portugalije, Rusije, Rumunije, Španije, Turske i svih bivših jugoslovenskih republika održali su brojne sastanke koji tek treba da pokažu rezultate. I to je ono što je, i po oceni učesnika i po našem mišljenju, najbolji deo ovogodišnjeg Sajma. Dunavski region, sa svojim "Raznolikim istorijskim nasleđem, kulturom, religijom i tržištem", u pripremi Sajma turizma najavljivan kao njegova "Okosnica", najmanje je bio zastupljen na taj način. Ali zato je Turistička organizacija Vojvodine, sa objedinjenim nastupom Apatina, Banje Junaković, Bača, Bačkog Petrovca, Bele Crkve, Kanjiže, Kovačice, Pančeva, Zrenjanina, Sombora, Palića, Subotice, Sremskih Karlovaca, Vršca, Vrdnika i drugih gradova i opština ovog dela zemlje, predstavila celinu destinacije i promovisala Digitalni vodič kroz Vojvodinu, urađen u saradnji s Prirodno-matematičkim fakultetom u Novom Sadu. Aktivna je bila i Turistička organizacija Novog Sada, grada koji beleži 10% više turista nego prethodne godine, koja je najavila dolazak više od 30 svetskih kompanija koje organizuju putovanja rekama.\nIzlagački koncept ispratili su i Turistička organizacija Srbije, sa promocijom "Aktivnog odmora u Srbiji", Udruženje banja Srbije, sa nekoliko svojih članica, poput Vrnjačke Banje, Niške, Bukovičke, Atomske banje Gornja Trepča i drugih. Nisu izostali ni planinski centri Kopaonik, Zlatibor, Tara i drugi. Protokol o saradnji potpisali su nacionalni parkovi Srbije - Đerdap, Tara, Kopaonik i Fruška gora, ojačani nacionalnim parkovima Bosne i Hercegovine - Kozarom i Unom, a Sektor za turizam Privredne komore Srbije organizovao je kreativnu radionicu na temu privlačenja turista sa dalekih destinacija.\nGastronomija je bila zastupljena kroz projekat "Gastro izazovi", gastro vodič "Čarde na Dunavu" kao i kroz brojne štandove proizvođača hrane i vina.\nIpak, ne možemo se oteti utisku da nešto i dalje nedostaje u ukpnom profilu Sajma turizma koji, u ovo doba godine, treba da prikaže jesenje/zimsku ponudu pre svega Vojvodine, a potom i Srbije u celini. Primetno je i odsustvo turističkih agencija koje nisu iskoristile priliku da se pojave sa "first minute" zimskom ponudom. A domaći turisti već uveliko poprimaju navike svetskih i svoje destinacije rezevišu unapred. Tako da rečenica, kojom smo završli komentar na prošlogodišnji Sajam, i koja glasi "Sajam turizma u Novom Sadu, koji je do sada imao problema sa koncepcijom, pravi iskorak. A da li će uhvatiti i ritam, pokazaće već sledeća godina" ostaje i dalje aktuelna. Hvatanje ritma je u toku.


Umro Serdjo Boneli – Nadlanu.com\nUmro Serdjo Boneli\nObjavljeno 26. sep 2011. / 13:41:54\nRIM, 26. septembra 2011. (Beta-AFP) – Izdavač italijanskih stripova “Teks Viler” i “Dilan Dog” i tvorac popularnih strip junaka Zagor i Mister No Serdjo Boneli umro je u ponedeljak ujutru u Monci u 79. godini, izvestili su italijanski mediji.\nBoneli je umro u bolnici u koju je primljen pre nedelju dana. Bio je oženjen i imao je sina Davidea koji je bio zadužen za marketing u izdavačkoj kući Serdjo Boneli editore iz Milana. Boneli je bio sin Djana Luidjija, koji je 1948. stvorio lik Teksa Vilera, teksaškog rendžera koji postaje vodja plemena Havaho i brani slabe. Veoma mlad je počeo da radi u porodičnoj izdavačkoj kući, najpre kao kurir i radnik u skladištu, a 1957. dolazi na čelo izdavačke kuće Čepim, koja kasnije menja ime u Serdjo Boneli editore.\nKao scenarista pod imenom Gvido Nolita, stvorio je likove kakvi su Zagor, mešavina vestern junaka i Tarzana, i Mister No, bivši američki vojnik koji 1950-ih godina živi u brazilskoj Amazoniji. Prema pisanju dnevnika Republika, Mister No je lik koji “predstavlja momenat prekida sa tradicijom izdavačke kuće koju je osnovao njegov otac”. “Vojnik Džek Drejk je anti-junak, veoma human i veoma daleko od nepogrešivih junačkih figura poput Teksa Vilera”, navodi taj list. Boneli je zamenio svog oca na mestu scenariste stripa “Teks Viler”, koji je i danas jedan od najprodavanijih stripova u Italija.


Ako im ovo uspe, postaće prva "NO SMOKING" država\nPrema nacionalnom Akcionom planu za pušenje bez pušenja Aotearoa 2025, Novi Zeland se nada da će postepeno povećavati zakonsku starost za pušenje i na kraju zabraniti prodaju cigareta svima rođenim posle 2004.\nInicijativa takođe poziva na značajno smanjenje nivoa nikotina dozvoljenog u duvanu i postavlja ograničenja na gde se cigarete mogu prodati. Vlada bi takođe odredila minimalnu cenu za sve duvanske proizvode.\nKao što naziv plana sugeriše, cilj je postupno ukidanje upotrebe duvana u zemlji tokom narednih nekoliko godina, stvarajući Novi Zeland bez pušenja do 2025.\nMinistarstvo zdravlja zemlje objasnilo je da, iako je stopa pušenja u prošlosti opala decenije, “još mnogo posla treba da se uradi”, posebno na smanjenju upotrebe duvana među “Maorima, pacifičkim narodima i onima koji žive u našim najugroženijim zajednicama”.\nNovozelanđani su pozvani da “pruže povratne informacije” o akcionom planu. Stanovnici će moći do 31. maja da podele svoja razmišljanja o tom pitanju pre nego što uđe u sledeću fazu postajanja zakonom.\nPomoćnica ministra zdravlja Ajša Veral rekla je da oko 4.500 Novozelanđana svake godine umre od bolesti povezanih sa duvanom i da je vlada posvećena “ubrzanom napretku” u svojoj borbi protiv pušenja.\n“Potreban nam je novi pristup…Kao i obično, bez programa za kontrolu duvana neće nas tamo dovesti”, tvrdila je Veralova.\nOgraničenja bi takođe mogla podstaći neregulisano crno tržište duvanskih proizvoda. Vlada je čak priznala da se količina duvanskih proizvoda prošvercovanih u zemlju “znatno povećala” poslednjih godina.


► Irački premijer pozvao demonstrante da omoguće vraćanje života u normalu\nAbdul-Mahdi je pozvao na otvaranje prodavnica, fabrika, škola i fakulteta, posle više dana uzastopnih protesta u Bagdadu i na većinski šiitskom jugu zemlje.\nOn je u izjavi naveo da su ugroženost naftnih postrojenja i blokade puteva koštale zemlju milijarde dolara i doprinele rastu cena koji je sve pogodio.\nDesetine hiljada demonstranata okupljale su se prethodnih dana na bagdadskom trgu Tahrir i širom južnog Iraka, zahtevajući reformu političkog sistema uspostavljenog posle invazije na Irak 2003. godine, koju su predvodile SAD.\nHiljade učenika pobegle su sa časova da bi išle na proteste na kojima se politička elita okrivljuje za raširenu korupciju, visoku nezaposlenost i loš kvalitet javnih službi.\nDemonstranti su danas blokirali puteve oko trga Tahrir zapaljenim gumama i bodljikavom žicom, a na jednoj od blokada razvili su transparent s natpisom "Putevi zatvoreni po naređenju naroda". Deluje da su taktiku pozajmili od libanskih demonstranata, gde slični antivladini protesti traju od 17. oktobra, uz blokadu glavnih puteva u cilju povećanja pritiska na vlast.\nU dva talasa protesta u oktobru poginulo je najmanje 26 ljudi pošto su bezbednosne snage Iraka, uz suzavac i gumene metke, koristile i bojevu municiju protiv demonstranata.\nOtkako su 25. oktobra protesti nastavljeni posle kraćeg prekida, između demonstranata i bezbednosnih snaga traju gotovo neprestani sukobi na dva mosta koja vode do takozvane Zelene zone, dela Bagdada u kojem se nalaze zgrade vlade i više ambasada.


Politika arhiva vesti 02.12.2017 - Naslovi.net\nTači: Formiraćemo uskoro Zajednicu srpskih opština\nPRIŠTINA: Kosovski predsednik Hašim Tači izjavio je da će u bliskoj budućnosti biti formirana Zajednica srpskih opština i da će time prišinske vlasti dokazati da su, kako je rekao, "narod i zemlja od poverenja". Kako piše "Koha ditore", Tači je… »\nPolitika: Tači: Formiraćemo uskoro ZSOVečernje novosti: Tači: Formiraćemo uskoro ZSOjoš 3 povezane\nNova: Tražimo ostavku Stefanovića zbog gnusne neistine\nNova stranka zatražila je smenu ministra unutrašnjih poslova Nebojše Stefanovića zbog kako se navodi, "gnusne neistine i pokušaja lažiranja istrage". Nova je iznela takve tvrdnje u vezi sa hapšenjem osumnjičenog za provalu u kuću funkcionerke te… »\nDanas: Nova stranka: Lažiranje istrage; MUP: Obmana javnosti\nKao što niko ne želi da ga leči neiskusan lekar, tako je Srbiji potrebna jaka Demokratska stranka, jer bez nje nema ni demokratije ni promena. Ako nije do sada bilo jasno, sada je svima jasno zašto Vučić punih pet godina napada upravo DS. On sve… »\nB92: "I Vučić je svestan da samo mi možemo da ga pobedimo"Vesti online: "Jedino DS može da pobedi Vučića"još 2 povezane\n02.12.2017 Politika, izvori


Mart 20, 2019 18:57\nU Mitrovačkom dvoru održan je sastanak predsednika Privremenog organa opštine Kosovska Mitrovica Aleksandra Spirića i njegovih saradnika sa predstavnicima Nacionalne službe za zapošljavanje i privatnih preduzetnika.\nNa sastanku je usvojen program rada Vlade Republike Srbije a u cilju smanjenja stope nezaposlenosti.\nPredsednik Privremenog organa opštine Kosovska Mitrovica Aleksandar Spirić je na današnjem sastanku istakao da je po prvi put stavljen akcenat na mala i srednja preduzeća, koja će određenim putem biti motivisana.\n“Kontinuitet zapošljavanja mladih osoba nastavljamo i u ovoj godini zajedno sa službom za zapošljavanje. To znači da ćemo ove godine kroz javne radove omogučiti stručno osposobljavanje za 65 lica odnosno stručnu praksu. Javni radovi će biti realizovani u javnim preduzećima s tim što će ove godine po prvi put biti stavljen akcenat na mala i srednja preduzećča koja će kroz subvencije biti motivisana da se uključe, onoliko koliko budžet nalaže” naveo je Spirić.\nSpirić je najavio da će lica biti uključena kroz programe, javne radove, samozapošljavanje, zapošljavanje u privatnom sektoru i dodao da su obezbeđena dodatna sredstva i pomoć za osobe sa invaliditetom, tačnije njih 16 kao i uključivanje u sve društvene tokove života.\n“Država Srbija je sa nama i mi funkcionišemo u punom kapacitetu. Nastojimo da zadržimo narod i da ih osnažimo, a pre svega da ih uključimo i svi stvaramo u obliku prijatnije budućnosti na ovom prostoru” rekao je Spirić.\nDirektorka Filijale Nacionalne službe za zapošljavanje Kosovska Mitrovica Verica Ćeranić ističe da je u prošlogodišnjem programu bilo uključeno 680 lica, dok ove godine očekuju znatno veći broj.\n“Ove godine je Nacionalna služba za zapošljavanje izdvojila 4 milijarde dinara za realizaciju programa aktivne politike za zapošljavanje kao i 550 miliona dinara za podsticaj zapošljavanja osoba sa invaliditetom. Prošle godine je bilo uključeno 680 lica a ove godine očekujemo da će broj biti veći” kazala je Ćeranić.\nOna je dodala da je ovo prilika da poslodavci čuju koji su uslovi i načini korišćenja sredstava i da prioritet u ovoj godini imaju teže zapošljiva lica kao što su mladi do 30 godina, stariji od 50 godina, Romi, korisnici socijalnih davanja kao i mladi u hraniteljskom smeštaju i žrtve porodičnog nasilja.\n“Javni pozivi traju do utroška sredstava a veći deo javnih poziva traje do 29. novembra 2019. godine a do 28. marta traje rok za konkurs za sprovođenje javnog rada. Što se tiče programa stručnog osposobljavanja rok traje do 29. novembra 2019. A samozapošljavanje do 22. novembra, koji je namenjen nezaposlenim licima” zaključila je Ćeranić.\nSimić: Hapšenje dokaz da počinje jači pritisak na Srbe 55


Evropski parlament usvojio Rezoluciju o Srbiji - Ekonomske Vesti\n4. feb. 2016 Andrija Matić 0 Comments Dejvid Mekalister, Evropski parlament, reforme\nEvropski parlament usvojio je danas Rezoluciju o Srbiji, u kojoj se poziva na što skorije otvaranje ključnih poglavlja 23 i 24 u pregovorima o članstvu sa EU, pozdravlja napredak u normalizaciji odnosa Beograda i Prištine i Srbija ohrabruje da nastavi ekonomske reforme.\nU ovom dokumentu, čiji je autor izvestilac Evropskog parlamenta za Srbiju Dejvid Mekalister, Srbija se poziva da nastavi sa sistematskim i ekonomskim reformama, obezbedi da rad sudija, tužilaca i medija bude oslobođen političkog uticaja i pojača napore u borbi protiv organizovanog kriminala i korupcije.\nIstovremeno, pozdravlja se otvaranje poglavlja 32 i 35, posvećenost Srbije evropskim integracijama, kao i mere kojima se Srbija priprema za pregovore o članstvu sa EU i akcioni planovi za poglavlja 23 i 24, koja se odnose na osnovna prava.\nU Rezoluciji se izražava nada da bi i poglavlja 23 i 24 mogla da budu otvorena u prvom delu 2016. godine, imajući u vidu to da su presudna za reforme u pravosuđu.\nU dokumentu se ističe da su pregovori o Poglavlju 35, koje se odnosi na normalizaciju odnosa sa Prištinom, od velikog značaja za napredovanje Srbije ka EU i da je puna normalizacija odnosa važan uslov za ulazak Srbije u Uniju.\nTakođe, pozdravlja se angažovanje Srbije u normalizaciji odnosa sa Prištinom i ističe volja Beograda da do kraja sprovede sporazume o Zajednici srpskih opština, telekomunikacijama, energetici i mostu u Kosovskoj Mitrovici.\nDokumentom se ukazuje i na značaj konstruktivnog pristupa Vlade Srbije regionalnoj saradnji i naglašava konstruktivna uloga naše zemlje u Berlinskom procesu.\nSrbija je pohvaljena i za konstruktivan pristup u rešavanju migrantske krize, uz ocenu da je naša zemlja Evropskoj uniji partner od suštinskog značaja i pomoći na Balkanu i da je iz tog razloga neophodno da joj EU obezbedi sredstva i adekvatnu finansijsku pomoć za rešavanje prihvata migranata.\nEvropski parlament pozdravio je usvajanje Zakona o radu, smanjenje budžetskog deficita i poboljšanje poslovnog okruženja, uz podsticanje vlasti Srbije na to da unaprede investicionu klimu i smanje razlike između delova zemlje.\nVlasti se pozivaju i da osiguraju zaštitu stranog ulaganja, a takođe se, uz priznanje da postoji napredak u restrukturiranju javnih preduzeća, naglašava i važnost transparentnog privatizacionog procesa.\n← Mrkonjić: Prokop daleko od završenog\nIzbeglice ubiše Merkelovu →\nEvropski parlament 28. juna o izlasku Britanije iz EU: Neka idu odmah!\nNastavlja se žestoka svađa EU i Velike Britanije\n27. okt. 2014 Dragoljub Bečić Komentari su isključeni na Nastavlja se žestoka svađa EU i Velike Britanije


Izvor: Radio Slobodna Evropa, 02.Nov.2018, 21:45\nIstaknuti pakistanski mula Maulana Samiul Hak poznat i kao "otac talibana" ubijen je u napadu nožem u svojoj kući u gradu Ravalpindiju, javili su njegova porodica i pakistanska policija, a prenosi The Guardian. Hakov sin Hamidul Hak rekao je da je njegov otac ubijen danas. Portparol Jusaf Šah rekao je da se za sada ne zna identitet ni motiv napadača. Hak je bio na čelu ogranka partije Džamijat-e-Ulema Islam. Verski učenjak je osnivač čuvenog seminara Hakanija gde su desetine...\nHiljade ljudi na sahrani 'oca talibana'\nIzvor: Radio Slobodna Evropa, 03.Nov.2018, 16:22\nHiljade ljudi je danas prisustvovalo sahrani Maulana Sami ul-Haka, istaknutog pakistanskog mule poznatog kao "otac avganistanskih talibana", u gradu Nošera, na severozapadu zemlje. Sahrana je održana uz stroge mere bezbednosti, a prisustvovali su i guverner i glavni ministar pokrajine Kiber Paktunkva,...\n02.Nov.2018: Radio Slobodna Evropa


Milan Duvnjak jedan od najboljih volontera 2020. godine | Radio Gradiška 98,8 MHz\nPovodom 5. decembra Medjunarodnog dana volontera ministar porodice, omladine i sporta Republike Srpske Sonja Davidović danas će u Banjaluci dobitnicima uručiti ovogodišnje republičke nagrade za volontiranje, najavljeno je iz resornog ministarstva.\nJedan od nagrađenih volontera je i Milan Duvnjak, član gradske organizacije Crvenog krsta Gradiška, koji je rekao gostujući u programu Radio Gradiške da volontira od 2012. godine i da ga je volontiranju privuklo druženje, ali da je tokom godina naučio da je osnovni cilj pomagati drugim ljudima, posebno u kritičnim situacijama.\n“Volontiranjem gradimo sebe kao osobu i dajemo doprinos razvoju društva”, rekao je Duvnjak i dodao da mu je posebno drago što je svakodnevno veći broj mladih ljudi koji se bave volontiranjem.\nOn je istakao da je ova nagrada podstrijek da i dalje nastavi volontirati i da volontiranje postaje dio svakodnevnog života.\n“Niz različitih stvari, od sticanja novih iskustava, znanja i vještina do iskrenog osmijeha i sreće onih kojima kroz svoj rad pomažem i čiji život činim lakšim, kvalitetnijim i ispunjenijim”, naveo je Duvnjak i naglasio da volonteri čestu nisu ni svjesni da su izloženi raznim opasnostima.\nGeneralna skupština UN proglasila je 1985. godine 5. decembar za Međunarodni dan volontera kao podsjećanje na dan kada je 1970. stvoren Program UN za volontere čiji je cilj podsticanje što većeg broja ljudi da ponude svoje volonterske usluge.\nPočela isplata naknada za novembar...\nJoš 383 osobe zaražene virusom kor...


Predsjednik MKSJ-a pozdravlja usvajanje rezolucije Savjeta bezbjednosti 1481 (2003) kojom se povećavaju ovlasti ad litem sudija | Međunarodni krivični sud za bivšu Jugoslaviju\nPredsjednik MKSJ-a pozdravlja usvajanje rezolucije Savjeta bezbjednosti 1481 (2003) kojom se povećavaju ovlasti ad litem sudija\nHag, 20. maj 2003.\nJ.L./ P.I.S. / 755-t\nPredsjednik Međunarodnog krivičnog suda za bivšu Jugoslaviju (MKSJ), sudija Theodor Meron, toplo pozdravlja jednoglasno usvajanje rezolucije 1481(2003) od strane Savjeta bezbjednosti, 19. maja 2003., kojom se mijenja postojeći Statut MKSJ-a kako bi se povećale ovlasti ad litem sudija.\nPredsjednik sa zadovoljstvom konstatuje da će, zahvaljujući toj rezoluciji, ad litem sudije, tokom perioda svog imenovanja u vijeće za određeno suđenje, takođe imati ovlasti da nadgledaju pretpretresne postupke u drugim predmetima. Otklanjanjem prepreke u Statutu koja ad litem sudijima ne dopušta da donose odluke u pretpretresnom postupku, ta rezolucija će ad litem sudijama omogućiti da efikasnije iskoriste svoje vrijeme, i još povećaju svoj važan doprinos radu Međunarodnog suda, čime će pomoći Međunarodnom sudu da suđenja ekspeditivnije privede kraju.\nPredsjednik potvrđuje da će, u skladu sa Statutom, ad litem sudije i dalje biti isključene iz niza aktivnosti koje su rezervisane za stalne sudije, kao što je glasanje o izmjenama i dopunama Pravilnika o postupku i dokazima.